הוועדה לקידום מעמד האישה ולשוויון מגדרי, כנסת 20, פרוטוקול מספר 235, 2018-03-12 10:44

עאידה תומא סלימאן: אני רוצה לפתוח את הישיבה של הוועדה לקידום מעמד האישה ולשוויון מגדרי.

עאידה תומא סלימאן: היום ה-12 במארס 2018, ואנחנו היום עוסקות בדיווח המדינה ודוחות הצל של ארגוני החברה האזרחית לוועדת האמנה בדבר ביעור כל צורות האפליה נגד נשים CEDAW ומסקנות ועדת האמנה.

עאידה תומא סלימאן: אנחנו מתכבדות לארח גם את עורכת דין אמי פלמור, מנכ"לית משרד המשפטים.

עאידה תומא סלימאן: תודה לך גברתי, אני מבינה שאת היית היו"ר של המשלחת שנסעה לאו"ם והגישה את הדוח של המדינה וגם חלק מהצוות או המשלחת שנסעה.

עאידה תומא סלימאן: גם נמצאות איתנו נציגות ארגוני החברה האזרחית שהגישו את דוחות הצללים והשנה היו כמה דוחות שהוגשו לוועדה.

עאידה תומא סלימאן: אני קודם כל חייבת להודות שהדיון הזה מרגש אותי במיוחד כי כל דיון שעוסק באמנת CEDAW ובהגשת הדוחות לוועדה מחזיר אותי ל-1997, כאשר הייתה הפעם הראשונה שהמדינה הייתה צריכה להגיש את הדוח שלה לאחר שחתמה על האמנה.

עאידה תומא סלימאן: והתארגנו קואליציית נשים, בזמנו ארגוני נשים ערביות פלשתיניות אזרחיות מדינת ישראל והגשנו את דוח הצללים הראשון.

עאידה תומא סלימאן: באותה הזדמנות, אם אני לא טועה, לא היה עוד דוח צל מארגוני החברה האזרחית באופן כללי במדינת ישראל.

עאידה תומא סלימאן: היום אני רואה בין המשתתפות חלק שהתמידו בהגשת דוחות הצללים וחלק שעברו מצד לצד, מחברות בוועדת האמנה באו"ם למגישות דוח צללים כמו ד"ר רות הלפרין קדרי.

עאידה תומא סלימאן: ואני חושבת שבואו נתמקד.

עאידה תומא סלימאן: אני חושבת שהחתימה וקבלת האמנה על ידי מדינת ישראל היה צעד מחייב ומתחייב.

עאידה תומא סלימאן: ואני חושבת שהאמנה בעצמה מהווה, אי אפשר להגיד רק כלי, אלא מהווה בסיס איתן שאפשר לפיו לפתח תכניות וליישם תכניות שמטרתן באמת לסגור את הפערים ולהביא למצב של שוויון מגדרי וקידום מעמדן של הנשים וביעור כל סוגי האפליה.

עאידה תומא סלימאן: זה כבר הדוח השישי שמגישה מדינת ישראל למוסדות האו"ם.

עאידה תומא סלימאן: אני קראתי את הדוחות, אני חושבת שאני לא רוצה להתחיל להתייחס לפני שאנחנו שומעים את הדיווחים.

עאידה תומא סלימאן: כבר הוועדה הגישה את ההמלצות שלה לאחר ששמעה גם את הדוח של המדינה וגם את דוח הצללים, הגישה את השאלות, שאלה את השאלות, שמעה תשובות ויש כבר את ההמלצות.

עאידה תומא סלימאן: אבל לפני שאנחנו מתחילים אני רוצה רק להגיד שאנחנו ניתן לעורכת דין אמי פלמור להציג בקצרה, את הדוח אפשר תמיד לקרוא, אבל את עיקר ההמלצות ועיקר הדברים שבאו בהחלטות הוועדה.

עאידה תומא סלימאן: ואנחנו נשמע גם על ההתנסות הזו של דוחות הצללים והניסיון שהיה בלהגיע מכל אלה שהגישו.

עאידה תומא סלימאן: אבל גם מכון או הממ"מ הגישו אליי והכינו מסמך לכבוד הישיבה הזו שאני חושבת שהוא חשוב מאוד ואני גם אבקש שיציגו אותו.

עאידה תומא סלימאן: אבל אני רוצה להגיד שחלק מהדברים שאנחנו נרצה לעסוק בהם היום, ואולי באמת ככה לדוברות להתמקד בהם, מה אפשר לעשות הלאה.

עאידה תומא סלימאן: הגשת הדוח היא לא מטרה בעד בעצמה אלא היא כלי למדידה איפה אנחנו נמצאות היום ומה הנושאים העיקריים שצריך להתמקד בהם בשלב הבא.

עאידה תומא סלימאן: אז אני גם אבקש מאלה שהתייחסו לדבר על זה.

עאידה תומא סלימאן: חברי הכנסת, אני מציעה לפחות שנחכה להצגת הדוח ולכמה התייחסויות.

עאידה תומא סלימאן: בבקשה עורכת דין אמי פלמור.

<אמי פלמור: קודם כל תודה רבה על ההזמנה ואנחנו שמחות לראות את הנוכחות המסיבית בדיון הזה.

<אמי פלמור: קודם כל אני שמחה בהזדמנות הזאת לא לשלוח לך בדואר אלא להגיש לך באופן אישי את הדוח השנתי שמשרד המשפטים מפרסם בנושא של העסקה מגוונת במשרד המשפטים.

<אמי פלמור: זאת כבר השנה השלישית שאנחנו מגישים את זה.

<אמי פלמור: הדוח הזה נפתח תמיד בנושא של העסקת נשים במשרד המשפטים.

<אמי פלמור: קודם כל אחוז הנשים, הקורלציה המוחלטת בין אחוז הנשים במשרד לאחוז הנשים בתפקידי ניהול, פערי שכר מהמצומצמים ביותר במשק הישראלי.

<אמי פלמור: ברוב הדירוגים נשים מרוויחות במשרד המשפטים 98 אגורות על כל שקל שגבר מרוויח ובדירוגים מסויימים ההיפך, הגבר מרוויח 98 אגורות על כל שקל שאישה מרוויחה, לעומת הפערים המוכרים של 56 אגורות של אישה על כל שקל.

<אמי פלמור: לאחר מכן אנחנו מציגים את הנושא של שילוב של העובדים הערבים במשרד המשפטים, יש כבר 11% מכלל העובדים שלנו, 5.5% זה נשים ערביות, 1.5% נשים יוצאות אתיופיה, 2% נשים חרדיות.

<אמי פלמור: ואני בהחלט חושבת שזה מסגור חשוב גם לנושא שהתכנסנו לכבודו.

<אמי פלמור: נמצאות פה כמעט כל חברות המשלחת.

<אמי פלמור: אני אציין אותן במהירות בשמן גם כדי שתדעו שאפשר להפנות שאלות והן נמצאות פה.

<אמי פלמור: עורכת דין מרים כבהא, נציבת שוויון הזדמנויות בעבודה, משרד העבודה, הרווחה והשירותים החברתיים, ד"ר שגית ארבל אלון, מנהל אגף תכנון מדיניות במשרד הבריאות, הגב' אושרה לרר שממונה על שוויון בין המינים בחינוך במשרד החינוך, ד"ר קתרין בן צבי, ראש מדור מחקר בשירות בתי הסוהר, סרן יעל פפר ממחלקת הדין הבינלאומי בצה"ל וממשרד המשפטים לא ראיתי את מוריה בקשי, אבל היא הייתה, ראש תחום משפחה וילדים, עורכת דין הילה טנא גלעד הממונה על זכויות אדם וקשרים עם ארגונים בינלאומיים במחלקה הבינלאומית.

<אמי פלמור: אנחנו נגיד שבמסגרת הדוח כמו שתיארת את זה, ענינו על שאלות, הופענו בדיון.

<אמי פלמור: למי שלא יודע, זה דיון מאוד מאוד מקצועי, יום לפני מופיעים נציגים שהגישו את דוחות הצל.

<אמי פלמור: אני חייבת להגיד שראיתי בצער דווקא נוכחות מצומצמת יחסית ושאלתי את עצמי האם זה קשור לעלויות הגבוהות של ההופעה ושל ההשתתפות.

<אמי פלמור: אני חושבת שהדבר הזה היה רצוי לחשוב איך פותרים אותו כי מן הראוי היה שכל מי שהגיש דוח צל גם יוכל להגיע ולדבר על זה.

<אמי פלמור: למחרת ההופעה הייתה בפני חבר של פרופסורים, חבר דוברים ושואלים ומבררים - - -

עאידה תומא סלימאן: הם בעצם המומחים של הוועדה, המומחיות.

<אמי פלמור: הם המומחים, ביניהם לא יכלה להשתתף אבל הייתה נוכחת פרופ' רות הלפרין קדרי שהיא החברה הישראלית בקבוצה, וזה בהחלט דבר חשוב למדינת ישראל.

<אמי פלמור: שאלות שהוצגו בפנינו נגעו להדרת נשים, פוליגמיה, נשים ערביות, ישראליות, בדואיות ופלשתיניות, נשים חרדיות, סחר בבני אדם, חינוך, בריאות ואיחוד משפחות.

<אמי פלמור: אני אגיד שקיבלנו הערות חיוביות, כמובן, קודם כל ביחס למערכת המשפט ומשרד המשפטים, התייחסות לעובדה שלראשונה בהיסטוריה מונתה קאדית לבתי הדין השרעיים, סמנכ"לית לבתי הדין הרבניים.

<אמי פלמור: גם בכל הנוגע לנגישות למערכת המשפט קיבלנו ציון לשבח בהקשר של הוועדה.

<אמי פלמור: אבל אני רוצה לדבר על המסקנות העיקריות שפורסמו ביחס למדינת ישראל בצורה קצת יותר מפורטת ומסודרת.

<אמי פלמור: הנקודות שהוועדה ציינה לחיוב בחקיקה: העלאת גיל המינימום לנישואים מ-17 ל-18, הארכת חופשת הלידה, קביעת אמצעים למניעת הטרדה מינית במוסדות להשכלה גבוהה, חיוב של לפחות אחד משני הנציגים של כל גוף בוועדה האחראית על מינוי שופטי בתי הדין הרבניים יהיה אישה, חוק הסנקציות לעניין קיום פסקי דין של גירושים, שילוב טיפולי שימור פוריות לנשים ונערות שעתידות לעבור טיפולים כימותרפיים או הקרנות בחוק ביטוח בריאות ממלכתי.

<אמי פלמור: בתחום של מדיניות קיבלנו ציון לשבח על אימוץ תכנית פעולה ליישום החלטה 1235 של מועצת הביטחון של האו"ם, הקמת בתי משפט קהילתיים, הקמת ועדה בין משרדית משותפת למניעת אלימות במשפחה - - -

עאידה תומא סלימאן: אימוץ תכנית פעולה?

<אמי פלמור: כן.

עאידה תומא סלימאן: מי אימץ מה?

עאידה תומא סלימאן: איזה תכנית?

<קריאה: אין תכנית.

עאידה תומא סלימאן: זה התכנית של הארגונים?

<אמי פלמור: כן של שילוב.

<קריאה: אבל היא לא אומצה.

עאידה תומא סלימאן: אין תכנית.

<קריאה: אני יודעת, גברתי, שהיה כאן דיור סוער על הנושא בשבוע שעבר זה גם מה שהיה אצלנו, כן הייתה תכנית של המשרד לשוויון חברתי שהבנתי שלא הגיע לדיון אלא הגיע מאוד מאוד מאוחר - - -

עאידה תומא סלימאן: אני מצטערת, אין תכנית בעניין 1325 ברמת המדינה, לא במשרד וגם לא יושמה החלטת ממשלה בעניין הזה שהייתה ב-2014, ובדיוק דיברנו על זה בשבוע שעבר, שלא יושמה ההחלטה להקים צוות שיבנה את התכנית.

עאידה תומא סלימאן: אני יודעת שבממשלה עברה אתמול החלטה להקים, החלטה או שמציעים להקים צוות שינחה הטמעת חשיבה מגדרית בבריאות, בביטוח לאומי ובכלכלה.

עאידה תומא סלימאן: וזה בעיניי טוב שסוף סוף עושים משהו בעניין הטמעה או מקבלים עוד החלטה.

עאידה תומא סלימאן: אני מאוד מקווה שהפעם תתבצע אבל זה נסיגה אפילו מההחלטה היותר כוללת אשר הייתה ב-2014 ושלא יושמה.

עאידה תומא סלימאן: אז אני מצטערת להגיד שהוועדה בירכה על משהו שהוא לא קיים, ועדת האו"ם.

עאידה תומא סלימאן: אז אני לא יודעת איך נמסר לוועדה שיש תכנית כזו אבל אין תכנית כזו.

<אמי פלמור: זה הדיווח של המשרד- - - קודם כל יש לנו המון נושאים היום ואני מציעה שנתקדם לתוך הנושאים האלה.

<אמי פלמור: אני רק אגיד שזה דיווח של המשרד לשוויון חברתי - - -

יוסף ג'בארין: כן, זה דיווח על מה הם עושים כי אני קיבלתי עותק, זה דיווח על מה הם עושים.

עאידה תומא סלימאן: אני יודעת אבל זה - - -

<אמי פלמור: רגע, שנייה אני רוצה להגיד.

<אמי פלמור: עצם העובדה שיש החלטת ממשלה בנושא אבל מנגד התחלפה ראש הרשות ולא מונתה, פרשה אחת ולא מונתה, אבל כן זה נמצא על הפרק לעסוק בדבר הזה בהמשך לאותה החלטת ממשלה, זה מסוג הדברים שאנחנו מחוייבים לדווח עליהם.

<אמי פלמור: לא כל דבר שאנחנו מדווחים עליו נמצא באותה רמת ביצוע אז גם בהקשר הזה אני מציעה - - -

עאידה תומא סלימאן: אני מסכימה, אבל אני חושבת שבין להגיד זה על התכניות העתידיות שלנו להתעסק איתן לבין להגיד שיש תכנית, אני חושבת שיש פער.

עאידה תומא סלימאן: מאוד חשוב להגיד, ואני הזכרתי שהתקבלה עוד החלטה, אני מאוד מקווה שתתבצע אבל בינתיים אי אפשר להגיד שיש תכנית.

<אמי פלמור: ברשותך, יושבת ראש הוועדה, אני מאחלת לעצמנו שרשימה ארוכה של נושאים אחרים שעוסקים בזכויות נשים במדינת ישראל תתממש במהירות.

<אמי פלמור: לא הייתי אומרת שזה הדבר שהכי מטריד אותי שעדיין נמצא במצב שאיננו מיטבי, אבל אנחנו מקבלות, כמובן, את ההערה.

<אמי פלמור: צריך להבין את צורת הדיווח.

<אמי פלמור: צורת הדיווח, כשיש החלטת ממשלה, אפשר להגיד על 1001 דברים שיש לגביהם החלטות ממשלה שבעצם לא קרה בהם כלום.

<אמי פלמור: אבל עדיין עצם העובדה שמדינת ישראל קיבלה החלטת ממשלה בנושא והדבר הזה נתון לביקורת, הוא סוג של הצהרת כוונות שנתונה לביקורת, זה כבר מהלך שהוא כנראה יותר ממהלך שלא נעשה במקומות אחרים.

<אמי פלמור: עיקרי המסקנות - הנקודות שהוועדה ציינה לחיוב, אני מסיימת, אישרור או הצטרפות לאמנות הבינלאומיות הבאות, האמנה בדבר זכויות לאנשים עם מוגבלות, ועידת סוכנויות התעסוקה הפרטית.

<אמי פלמור: נקודות עיקריות שהוועדה ציינה שהם מקור לדאגה והמלצות: בתחום החקיקה - עדיין אין הגדרה מקיפה של אפליה נגד נשים שמכסה אפליה ישירה ואפלייה מקיפה, מביעה דאגה לעניין האפליה המערכתית שחווים מיעוטים לאומיים, בעיקר נשים ונערות השייכות לקהילות הערביות והבדואיות.

<אמי פלמור: הוועדה ממליצה למדינה לנקוט בצעדי חקיקה לאימוץ והגדרה מקיפה של אפליה נגד נשים שמכסה אפליה ישירה ועקיפה במרחב הציבורי והפרטי.

<אמי פלמור: ממליצה שהמדינה תאמץ אסטרטגיה מקיפה לביעור האפליה המערכתית של המיעוטים הלאומיים.

<אמי פלמור: צריך להגיד בהקשר הזה, לא דיווחנו לוועדה הזאת, אבל קמה במשרד המשפטים יחידה לתיאום המאבק בגזענות.

<אמי פלמור: זאת יחידה שבעצם בפועל מקבלת תלונות בנושא של גזענות, של כל חלקי החברה הישראלית.

<אמי פלמור: יש היום כבר ממונים ב-30 יחידות משלתיות במשרדי ממשלה שאמורים לקבל את התלונות האלה ולעקוב אחרי הטיפול שלהם, כמו גם לייעץ למנכ"לי המשרדים בנוגע למדיניות שהיא מדיניות מפלה.

<אמי פלמור: אז זה אני מוסיפה למרות שזה לא היה בדיון שלנו ב- CEDAW- - -

עאידה תומא סלימאן: הורחבו הסמכויות של היחידה לכלל האפליה לכל האוכלוסיות במדינה או שזה עדיין רק בנושא של אפליה נגד יוצאי אתיופיה?

<אמי פלמור: למה היה צריך להרחיב?

עאידה תומא סלימאן: אני לא יודעת, אני שואלת.

<אמי פלמור: אז חבל, כי פרסמנו דוח ושלחנו אותו לכל העולם וכדאי היה שמי שזה קרוב לליבו ישים לב, כי אנחנו חזרנו ואמרנו את זה, וזה מאוד מטריד אותי שאת שואלת אותי את השאלה הזאת.

<אמי פלמור: היחידה הזאת היא היחידה לתיאום המאבק בגזענות נקודה.

<אמי פלמור: היא קמה בעקבות המחאה של יוצאי אתיופיה.

<אמי פלמור: יש לה תחום אחד של פעילות, של היחידה הזאת, שיעסוק בהנכחה חיובית של יוצאי אתיופיה, אבל היחידה הזאת כבר היום מקבלת תלונות מהחברה הערבית, מקבלת תלונות של אפליה על רקע מזרחי, אגב השיח שיש עכשיו בציבור בהקשר של סלאח ארץ ישראל זה כאן.

<אמי פלמור: מקבלת תלונות באמת בכל ההקשרים בתחום התעסוקה, בתחום של מכרזים, בתחום של השתתפות בכל מיני קורסים ואמירות כאלה ואחרות ביחס למשתתפים.

<אמי פלמור: וזאת הזדמנות טובה לבוא ולהגיד את זה.

<אמי פלמור: מעולם, מעולם, מעולם לא הייתה החלטה שהיחידה הזאת תעסוק אך ורק ביוצאי אתיופיה.

עאידה תומא סלימאן: אוקיי אז כנראה - - - אני חושבת שלא במקרה אני שאלתי את השאלה ואני חושבת שאם אני לא כל כך יודעת זה טוב לשמוע את זה, אבל זה גם הזדמנות שכנראה לא רק אני שלא יודעת את זה, אלא ההתרשמות הכוללת באופן כללי בציבור.

עאידה תומא סלימאן: אולי כדאי באמת שמשרד המשפטים ידאג ליידע יותר על הנושא.

<אמי פלמור: אני מודה לך שאת מרימה לי להנחתה כי ב-21 במארס זה יום המאבק בגזענות הבינלאומי, אנחנו עומדים לצאת בקמפיין לפני היום הזה כדי להעלות את המודעות בציבור לקיומה של היחידה ולמאבק שלנו בגזענות.

<אמי פלמור: כל ארגוני החברה האזרחית שעוסקים בגזענות נמצאים בקשר ישיר עם היחידה הזאת.

<אמי פלמור: אלימות מגדרית, אני חוזרת לנקודות העיקריות שהוועדה ציינה שהם מקור להמלצות ולדאגה.

<אמי פלמור: להגביר את המאמצים למאבק באלימות נגד נשים בכללם רצח נשים ואלימות במשפחה על ידי הבטחת חקירה יעילה, העמדה לדין.

<אמי פלמור: להבטיח שנשים זוכות להגנה מפני אלימות פסיכולוגית והתעללות מצד בעלים במהלך הליכי גירושין, סירוב למתן גט, לרבות באמצעות הטלת סנקציות מתאימות על ידי בתי משפט.

<אמי פלמור: יישום מדיניות של אפס סובלנות להטרדה מינית וכן הלאה.

<אמי פלמור: ביגמה ופוליגמיה - הוועדה ציינה כי יש להגביר את המאמצים לאכוף את האיסור על נישואי ביגמיה ופוליגמיה באמצעות הטלה קפדנית של סנקציות.

<אמי פלמור: בריאות - אפליה כלפי נשים ונערות ממוצא אתיופי בגישה לשירותי בריאות.

<אמי פלמור: הפלות - להבטיח שהנהלים המנהליים לקבלת אישור להפלה בפני הוועדה להפסקת הריון לא ימנעו מנשים ונערות מלקבל גישה להפלות בטוחות.

<אמי פלמור: דין אישי - נישואים ויחסים במשפחה - הוועדה מברכת על מספר התפתחויות חקיקה בתחום הנישואים והיחסים במשפחה, בכלל זה תיקון לחוק בתי הדין הרבניים, קיום פסקי דין של גירושים שמחייב את בתי הדין לפקח על ההתקדמות באכיפה של פסקי דין של גירושים.

<אמי פלמור: מציינת את תיקון החוק משנת 2017, תיקון מספר 8, כך שניתן להטיל סנקציות שונות על בני זוג גברים המסרבים להעניק הסכמה לגירושים.

<אמי פלמור: מציינת שבשנת 2016 פרסמה פרקליטות המדינה הנחייה שמסדירה את מדיניות התביעה והענישה בדין אי קיום הוראה שיפוטית של בית הדין הרבני וכן הלאה.

<אמי פלמור: הוועדה מציינת את קביעתם של נהלים הנוגעים לתחום השיפוט של חוקי המשפחה האזרחיים והדתיים, ואת הצורך לנקוט בצעדים למאבק במירוץ הסמכויות.

<אמי פלמור: הוועדה מודאגת מהנושאים הבאים: נשים סובלות מאפליה בענייני גירושים כשהן כפופות לחוקים דתיים מפלים, החוק לא מאפשר נישואים אזרחיים.

<אמי פלמור: בעקבות המלצות ועדת שניט לביטול חזקת הגיל הרך לפי חוק הכשרות המשפטית והאפוטרופסות שקובע שילדים עד גיל שש יהיו נתונים למשמורת אמם, חל גידול בבקשות למשמורת משותפת מצד גברים על מנת לצמצם את תשלומי המזונות לילדים ושינוי זה בפרשנות החוק משמש כלי לסחיטת ויתורים.

<אמי פלמור: פוליגמיה וביגמיה ממשיכות להתקיים במדינה וזוכות ללגיטמיציה על פי חוקי הדת הנוגעים למעמד אישי, לרבות האפשרות לביטול רטרואקטיבי של גירושים ואפילו כאשר בני הזוג לשעבר נישאו מחדש.

<אמי פלמור: הוועדה מציינת את המלצותיה הקודמות בדבר שוויון בנישואים וביחסים בתוך המשפחה והמלצה כללית בנושא ההשלכות הכלכליות של נישואים, יחסים במשפחה ופירוקם.

<אמי פלמור: יש המלצות לבטל הוראות מפלות שנוגעות לגירושים, שמעניקות לגברים את הכוח החד צדדי להסכים לגירושים ובמקביל להגביר את הסנקציות, לאפשר לאנשים להתקשר בנישואים אזרחיים, להרמוניזציה בין דיני הדת החלים על נישואים וגירושים לבין האמנה.

<אמי פלמור: לערוך מחקר כדי להעריך את השפעתה של חזקת הגיל הרך, להגביר את המאמצים לאכוף את איסור נישואי ביגמיה ופוליגמיה כמו גם ביטול רטרואקטיבי של גירושים.

<אמי פלמור: לגבי חזקת הגיל הרך נטען כי המלצות ועדת שניט לביטול חזקת הגיל הרך מהוות כלי לצמצום תשלומי מזונות.

<אמי פלמור: השתתפות נשים בפוליטיקה ובחיים הציבוריים - בנושא זה ציינה הוועדה כי היא עדיין מודאגת ממספרן הנמוך של הנשים בכנסת בתפקידי ממשלה, כשרות, תפקידים אקדמיים ודיפולמטיים בכירים ומכך שנשים אינן יכולות לשמש כשופטות בבתי הדין הרבניים.

<אמי פלמור: אני רקע עוצרת בנוגע לחיים הציבוריים מכוון ששאלו אותנו רבות ואנחנו בשנה של בחירות לרשויות המקומיות ואני חושבת שראוי וכדאי שהוועדה תעסוק בדבר הזה ותעודד את העיסוק בדבר הזה - -

עאידה תומא סלימאן: כבר עסקה.

<אמי פלמור: - - בהזדמנות הזאת אני רוצה לברך את הגברת גלית שאול, מנכ"לית מרכז רקמן, שמתמודדת על ראשות המועצה עמק חפר ואנחנו מאחלות לה כמובן הצלחה, ואנחנו היינו רוצות לראות, כמובן, אני שאלתי שאלות רבות למה אין נשים ערביות במועצות מקומיות, אמרתי שבסוף זה דינו של הבוחר, הבוחר בוחר את מי שהוא רוצה לראות במקומות האלה, אבל אנחנו כן צריכים לשאול את עצמנו מה הקושי בהתמודדות ואיך אנחנו מרחיבים את היכולת להתמודד ברשויות המקומיות.

<אמי פלמור: חיזוק השתתפותן של נשים במצבי מניעת סכסוך ותהליכי שלום, בפרט נשים מארגוני חברה אזרחית ונשים מקבוצות מיעוט - הוועדה המליצה להקים מנגנון עם מטרות מוגדרות לצורך הכרה ויישום של התפקיד האסטרטגי של נשים במציאת פתרון בר קיימא לשלום ולקידום מאמצים למניעת סכסוכים ולבנייה מחדש לאחר פתרון הסכסוך.

<אמי פלמור: שוויון מהותי בין נשים וגברים - יש ברכות על הגברת ייצוג נשים, כולל נשים ערביות, כדירקטוריות בחברות הממשלתיות באמצעות נבחרת הדירקטורים.

<אמי פלמור: תיקון מספר 12 לחוק הרשויות המקומיות שקובע 15% מימון נוסף למפלגות בהן לפחות שליש החברים הנבחרים והמכהנים הן נשים והגדלה של שימוש באמצעות זמנים מיוחדים של מכסות סטטוטוריות בכל התחומים - - -

עאידה תומא סלימאן: אני חושבת שלהקריא את זה זה ייקח עוד זמן.

עאידה תומא סלימאן: הייתי רוצה התייחסות לאחר שהוגש הדוח ואני רואה שסוגיות מאוד חשובות עלו ואני לא רוצה להתחיל את הדיון לפני שאני שומעת גם כן מה - - - אבל מה עכשיו, מה המדינה מתכננת בעניין ההמלצות שהוגשו, ויש נושאים מאוד חשובים שקשורים להדרת נשים, לנשים ערביות, לדיני אישות, לאיחוד משפחות, לאחריות של מדינת ישראל על מה שקורה לנשים הפלשתיניות בשטחים, דבר שהוזכר, ואני קראתי את כל ההמלצות וזה קיבל תשומת לב מאוד גדולה של הוועדה.

עאידה תומא סלימאן: מה מתכננת - - -

<אמי פלמור: אני מקווה שאנחנו זוכרים גם שיש עדיין 80% נשים יהודיות במדינת ישראל.

<אמי פלמור: כלומר, אנחנו לא נעסוק רק בנושא הזה.

עאידה תומא סלימאן: מה זאת אומרת, אני לא הבנתי את ההערה.

<אמי פלמור: כי לקחת כהערה, כדבר שאנחנו צריכים עכשיו לעסוק בו, רק רשימה של נושאים שעוסקים בנשים ערביות וחשוב לי - - -

עאידה תומא סלימאן: לא, סליחה, הדרת נשים לא עוסקת רק ובעיקר לא בנשים ערביות.

עאידה תומא סלימאן: הלוואי והיינו מתחילות כבר לעסוק בהדרת נשים באוכלוסייה הערבית.

עאידה תומא סלימאן: אני העליתי כמה נושאים ואני חושבת שאני האחרונה שאפשר לכוון לה טענה כזו שאני מתעלמת מ-80% מהנשים במדינת ישראל.

<אמי פלמור: אני אתייחס לשאלה שלך, אני אגיד שבמסגרת ההכנה לדיווח הגיעו אליי כל הנציגות שהזכרתי ושאלתי את עצמי למה בעצם הממשלה מנקזת את הפעילות שלה ביחס להופעה בפני הוועדה אך ורק בדיווח.

<אמי פלמור: ככה הייתה ההתרשמות שלי מאחר וזאת הייתה הפעם הראשונה שאני עמדתי בראש משלחת שעוסקת בדבר הזה.

<אמי פלמור: ולכן כשחזרנו מהוועדה, ואמרתי את זה גם לחברות המשלחת כבר בזמן אמת, התוצר של ההופעה הזאת היה אמור להיות מבחינתי מכתב שיוצא ממני לכל אחד מהמנכ"לים של משרדי הממשלה הרלוונטיים שמפרט בפניהם את המסקנות של הוועדה ודורש מהם לעסוק מרגע זה ועד הדיון הבא בעוד ארבע שנים ביישום של ההמלצות.

<אמי פלמור: לאחר הדבר הזה, הכוונה שלי, ואני ככה מסתכלת על הילה טנא, שמרכזת את התחום במשרד המשפטים, זה בעצם לייצר דיווח פעם בשנה, פנימי שלנו, כדי שכל המשרדים יידעו שזה לא אירוע שבו רק לקראת דיון בז'נבה אנחנו צריכים להראות מה קורה ובין לבין אנחנו נותנים לעצמנו את החופש מעיסוק בדברים האלה.

<אמי פלמור: ולכן בעצם זה הדבר המשמעותי.

<אמי פלמור: לבוא ולדווח פה, בעיניי, זה חלק מהעניין.

<אמי פלמור: אני חושבת שמן הראוי שיהיה איזשהו מהלך מתואם שבכל שנה כאשר המשרדים עצמם קודם כל מדווחים בתוך הממשלה פנימה על מה התקדם ביישום של ההמלצות לאחר מכן יבוא דיווח גם בפני הכנסת כסוג של מעקב.

<אמי פלמור: אני חושבת גם שמעקב של הכנסת זה ביצה ותרנגולת.

<אמי פלמור: מעצם זה שיהיה מעקב של הכנסת פעם בשנה על יישום ההמלצות - - - אנחנו חושבים שאנחנו צריכים לתת את הדיון וחשבון הזה קודם כל לעצמנו ברמת הטיפול ולאחר מכן באמת לבוא לכנסת ולהראות איפה הדברים עומדים בדיוק ביחס לביקורת שנמתחה בכל אחד מהנושאים.

עאידה תומא סלימאן: אני מסכימה עם מה שנאמר למרות ההערה שאני חושבת שלא הייתה במקום בעניין הנושאים.

עאידה תומא סלימאן: אני חושבת שכשאני מדברת על דיני אישות אני מתייחסת לכלל הנשים וכשאני מדברת על הדרת נשים אני מתייחסת לכלל הנשים.

עאידה תומא סלימאן: אני חושבת שהיו הערות מאוד חשובות מצד הוועדה שחלק מהן כן התמקדו בקבוצות מסויימות בתוך הציבוריות הישראלית והנשים הישראליות כי באמת ראו ששם קיימת בעייתיות וקיימת אפליה יותר מורכבת מאשר במקומות אחרות.

עאידה תומא סלימאן: אני חושבת שהצד בדיווח על חקיקה שנעשתה בשנים האחרונות מציינת שהכיוון של חקיקה שהתפתח בשנים האחרונות במדינה, ואמרתי את זה בהרבה הזדמנויות, הוא מטיב והוא מטפל בנושא של זכויות נשים בצורה מאוד טובה, אני לא יודעת מה יקרה בעתיד הקרוב, אבל היו הישגים מאוד מרשימים בעניין חקיקה לזכויות נשים.

עאידה תומא סלימאן: הפער בינן לבין היישום שם, אני חושבת שאנחנו עדיין לא מוצאים את הדרך.

עאידה תומא סלימאן: בעניין ההצעה שלך, נכון, אחת מהבעיות בעניין של הדיווח של CEDAW שלא היה מנגנון ברור של איך מיישמים את ההמלצות של הוועדה, ואני שמחה שישנה איזשהי חשיבה ותיכף נשמע גם כן.

עאידה תומא סלימאן: אני יודעת שהממ"מ יש לו הצעות נוספות.

עאידה תומא סלימאן: איילה, בבקשה, הכנת את הדיווח, אבל בקצרה את הנקודות העיקריות כדי שנוכל לתת לאחרים.

<איילה אליהו: תודה גברתי היושבת ראש.

<איילה אליהו: אז באמת בהמשך לדברי מנכ"לית משרד המשפטים אנחנו רואים שאין מנגנון מובנה בהשתתפות הכנסת בדיווח לוועדת האמנה ואני רוצה להתמקד בדברים האלה - - -

<קריאה: מה זאת אומרת בהשתתפות הכנסת?

<איילה אליהו: אני רוצה לדבר על מה שאומרת ועדת האמנה על השתתפות פרלמנטים בכלל והכנסת בפרט ביישום הוראות האמנה והכנת הדוח לוועדת האמנה.

<איילה אליהו: אז גם ועדת האמנה וגם ה-IPU, הארגון הבין פרלמנטי, מדברים על השתתפות פרלמנטים בדיווח לוועדת האמנה.

<איילה אליהו: ה-IPU שלח לכנסת לפני הגשת הדוח שאלון לגבי מעורבות הכנסת בתהליך הדיווח ובעצם מהשאלון הזה רואים שבאמת אין מנגנון מובנה להשתתפות הכנסת.

<איילה אליהו: אנחנו רואים שוועדת האמנה וה-IPU, יש להם המלצות בדבר מעורבות פרלמנטים בכלל והכנסת בפרט.

<איילה אליהו: הם אומרים שהכנסת או הפרלמנט בכלל לא מחוייב להשתתף בדיווח אבל רצוי שהוא ישתתף בדיווח - - -

<אמי פלמור: כלומר בדיווח בכתב?

<אמי פלמור: אני רוצה להבין פשוט למה הכוונה.

<איילה אליהו: כן, כן - - -

עאידה תומא סלימאן: או בתהליך של הכנת הדיווח עצמו.

<איילה אליהו: כן.

<איילה אליהו: רצוי שהממשלה תעודד את הפרלמנט ואת הכנסת להיות שותף בתהליך הדיווח לוועדת האמנה וביישום ההמלצות של ועדת האמנה על ידי המדינה על ידי סיוע בשיפור שיתוף הפעולה בין הממשלה לוועדת האמנה, על ידי זה שייכלל בדוח מידע על פעילות הפרלמנט כפי שבאמת נכלל.

<איילה אליהו: על ידי צירוף חברי פרלמנט או הכנסת למשלחות שנוסעות לז'נבה לדווח, על ידי מינוי יועץ שיתווך בין הממשלה לכנסת בעניין הדוח וכן אם חברי ועדת אמנה מגיעים לביקור במדינה שייפגשו עם חברי הכנסת ובפרט שיש בכנסת ועדה לקידום מעמד האישה ולשוויון המגדרי.

<איילה אליהו: גם ה- IPU מציין המלצות דומות וגם נותן דוגמאות ממדינות בעולם שבהן יש יותר מעורבות של הפרלמנט.

<איילה אליהו: אנחנו באמת הבנו ממשרד המשפטים שבשל לוח הזמנים הצפוך להגשת הדוח לא נעשתה פנייה - - -

<אמי פלמור: אני לא יודעת על זה - - -

<הילה טנא-גלעד: אני רק רוצה להבהיר כי גם הסברתי בכתב.

<הילה טנא-גלעד: בעבר היה דוח כללי ורחב שבו הייתה התייחסות לכל אחד או אחד מהסעיפים ואז באמת הוצאנו פניות מאוד רחבות, כמובן גם לוועדה הזאת, בוועדה הזאת כמו בעוד כמה ועדות המתכונת של הדיווחים שונתה.

<הילה טנא-גלעד: אין מענה כללי על כל הסוגיות אלא יש רשימה סגורה של שאלות - - - סגורות, ולכן הוצאתי פניות לגורמים בשאלות - - - לא הייתה שאלה שנגעה ישירות לעבודה של הוועדה או לעבודה הפרלמנטרית, ולכן לא היה לי טעם לפנות אליכם בשאלה שאין לי איפה לשלב אותה.

<הילה טנא-גלעד: כן, כמובן, אני אברר לכם אתה מסקנות וכן יש - - -

עאידה תומא סלימאן: כן אבל אני חושבת שהמעורבות שדובר עליה היא לא מה השאלות הספציפיות על עבודת הוועדה, אלא התייחסות הוועדה ומה נעשה בוועדה בכלל השאלות שקשורות ל - - -

<הילה טנא-גלעד: זה נעשה, ללא ספק.

<הילה טנא-גלעד: יש התייחסות לעשייה, העשייה נוגעת לכל תחומי החיים - - -

עאידה תומא סלימאן: כן, אבל אנחנו לא מדברים על שמשרד המשפטים יתייחס או משרד החוץ יתייחס אלא שהוועדה, זה מה שאני מבינה, ואני חושבת שזה נכון, שהוועדה והפרלמנט כפרלמנט יהיה מעורב בתהליך.

עאידה תומא סלימאן: זה לא אומר שהוא יציג, זה לא אומר שהוא יכתוב אבל יהיה שותף בתהליך הזה.

עאידה תומא סלימאן: זאת ההערה.

<אמי פלמור: אני לא רואה בזה מניעה, אני תולה מבטים מאשימים פשוט מכוון שגברת טנא גלעד היא האדם שמנחה אותנו כיצד למלא את הדוחות וכיצד להשתתף ואנחנו בהחלט לוקחים זאת לתשומת לבנו.

עאידה תומא סלימאן: זו לא האשמה בשום דבר אלא - - -

<אמי פלמור: האשמה היא ביני לבינה, זה בסדר.

עאידה תומא סלימאן: אוקיי, אלא הצעה להתייעלות ולתהליך יותר איקלוסיבי.

<אמי פלמור: מדינת ישראל יכולה רק להתגאות בפעילות של הוועדה למעמד האישה, אין פה שום דבר שיש לנו רצון להסתיר או להקטין, ולהיפך, אני חושבת שזה יכול לייצר איזשהו סוג של accountability גם של הכנסת ושל חברי הכנסת לחקיקה בתחום מעמדן של נשים ולהחלטות כאלה ואחרות בנושא הזה.

<אמי פלמור: מקבלות את ההערה.

עאידה תומא סלימאן: תודה איילה.

עאידה תומא סלימאן: חבר הכנסת ג'מאל זחאלקה, יש לך הצבעות אני מבינה.

ג'מאל זחאלקה: סימן שאין בחירות אז אני הולך להצביע בוועדת הכספים.

ג'מאל זחאלקה: ואני אגיד כבר שבפרלמנטים רבים בעולם מקובל שכל תקציב יש בצדו ניתוח מגדרי.

ג'מאל זחאלקה: בארץ זה לא נעשה, זה נעשה פה ושם בשולי השוליים, אבל יש היום - - -

עאידה תומא סלימאן: זה נעשה הרבה פעמים באופן טכני, אנחנו עדיין, אבל זה בתחילת הדרך.

ג'מאל זחאלקה: נכון, אני אומר שזה לא מובנה.

ג'מאל זחאלקה: אני הולך להצביע בוועדת הכספים, אני לא אקבל שום ידיעה או אינפורמציה על הניתוח המגדרי של כל סעיף וסעיף.

<אמי פלמור: קודם כל נשמח אם תעלה את השאלה ובכלל תפנה את זה - - -

ג'מאל זחאלקה: אני מעלה אותה כבר עכשיו - - -

<אמי פלמור: שם, לא רק כאן.

ג'מאל זחאלקה: לא, גם שם צריך - - - זה העניין.

ג'מאל זחאלקה: שום דבר שקשור לנשים לא יעלה אם לא מעלים אותו, שום דבר לא בא בצורה חופשית, צריך לעשות מאמץ, להאבק במצב, במבנה החברתי פוליטי האידאולגי הקיים בשביל לקדם שוויון לנשים.

ג'מאל זחאלקה: אני מבין ששם האמנה הוא ביעור כל סוגי האפליה נגד נשים.

ג'מאל זחאלקה: כל הסוגים, פורמליסטי ומהותי, גלוי וחבוי, ישיר ולא ישיר, כל סוגי האפליה.

ג'מאל זחאלקה: ובארץ יש אפליה בקנה מידה ענק ובמיוחד נגד נשים ערביות, במיוחד נגד נשים ערביות.

ג'מאל זחאלקה: המצב שבו, נגיד וזה לא אפליה, נגיד, היום, אני אביא לכם דוגמה, יש 12,000 נשים ערביות שסיימו לימודים בהכשרה כמורות ואין להן עבודה, והן יושבות בבית, אין להן עבודה.

ג'מאל זחאלקה: יגידו, לא, אנחנו לא מונעים, זה לא מכוון נגד נשים, זה לא מכוון, זה עובדה.

ג'מאל זחאלקה: זה ביעור כל הסוגים, כולל הסוג הזה שהוא לא מבחינה פורמליסטית.

ג'מאל זחאלקה: אין דבר שמפלה יותר מהשוויון.

ג'מאל זחאלקה: כשאתה אומר, לכולם יש את הזכות לישון מתחת לגשר, גם המיליארדר וגם העני, כולם יכולים לישון מתחת לגשר, כולם יכולים להיות חברים במועצות מקומיות.

ג'מאל זחאלקה: אין, צריך לקדם נושא אחר, לא שוויון, אלא שוויון הזדמנויות.

ג'מאל זחאלקה: ולפעמים שוויון הזדמנויות יותר חשוב משוויון.

ג'מאל זחאלקה: אם היום נדבר על רשויות מקומיות, צריך לתת לנשים שוויון הזדמנויות בשביל שיוכלו להתמודד ולאבחן איפה הבעיה ולאפשר להן זאת ולפתור להן בעיות ולקדם ולעודד וגם לעשות - - - ושריון, לא לפחד מזה.

ג'מאל זחאלקה: הבעיות שהדוח מצביע עליהן הן ידועות.

ג'מאל זחאלקה: הבושה הזאת, החרפה הזאת של מניעת איחוד משפחות, ומה שכתוב בחוק הישראלי שאסור שגבר ואישה והילדים שלהם יחיו ביחד בארץ זה בושה וחרפה, זה דבר, איך אומרים, אני לא יודע מה להגיד לזה.

ג'מאל זחאלקה: תדעו לכם, בחוק הישראלי כתוב ככה.

ג'מאל זחאלקה: יש ועדה הומניטרית לפתור בעיות הומניטריות בעניין איחוד משפחות אבל בחוק כתוב שלהיות נשוי או נשואה או שיש לך ילדים זה לא עניין הומניטרי כי כידוע, נשים וגברים ערבים לא אוהבים לחיות ביחד, וגם אישה ערביה לא אכפת לה מהילדים שלה.

ג'מאל זחאלקה: זה נושא הומניטרי שאישה תהיה בצד אחד והילדים שלה בצד שני?

ג'מאל זחאלקה: או שהילדים שלה יחיו איתה בסתר או שתחיה עם בעלה בסתר.

ג'מאל זחאלקה: זה מתקיים בארץ והוועדה ממליצה חד משמעית לבטל את החרפה הזאת.

ג'מאל זחאלקה: תעשו משהו.

ג'מאל זחאלקה: הממשלה הזאת מתהדרת במילים ולא עושה כלום.

ג'מאל זחאלקה: לא עושה שום דבר.

ג'מאל זחאלקה: עניין האפליה, האפליה בכל תחום, בכל נושא, אין תחום בחיי הערבים והנשים הערביות במיוחד שאין בו אפליה.

ג'מאל זחאלקה: אם אנחנו רוצים רק לעשות תרגיל מתמטי קטן - מה ההכנסה הממוצעת של אישה ערביה בגיל העבודה, כולל אלה שעובדות ולא עובדות, כמה תמצאו, היא רבע מההכנסה של אישה יהודיה.

ג'מאל זחאלקה: אם תעשו את החשבון נכון זה יוצא רבע.

ג'מאל זחאלקה: פי ארבעה.

ג'מאל זחאלקה: מה עושה הממשלה בעניין הזה?

ג'מאל זחאלקה: הממשלה, יכול להיות שהיא חתמה על ביעור כל סוגי האפליה, האמנה הבינלאומי, אבל כשמגיעים לציבור הערבי והאזרחים הערבים זה הופך לחתימה מס שפתיים לביעור כל סוגי האפליה בארץ.

ג'מאל זחאלקה: אנחנו קיבלנו הרבה מילים ומעשים לא ראינו.

ג'מאל זחאלקה: אני חושב שהגיע הזמן לשנות כיוון ואני חושב שהדברים לא יבואו מאליהם, צריך להאבק על כל דבר.

ג'מאל זחאלקה: אסור לוותר ואנחנו נעשה את זה למען נשים בכלל ונשים מדוכאות בפרט.

ג'מאל זחאלקה: ונשים ערביות הן בשוליים והן מדוכאות ולא מקבלות את הזכויות שלהן.

ג'מאל זחאלקה: תודה.

עאידה תומא סלימאן: תודה חבר הכנסת ג'מאל זחאלקה.

עאידה תומא סלימאן: אני מתחילה לתת למגישות דוחות הצללים.

עאידה תומא סלימאן: פרופ' רות הלפרין קדרי, ראש מרכז רקמן ומרכז רקמן הגישו גם דוח.

<רות הלפרין קדרי: תודה רבה לכבוד יושבת הראש, אבל אני אדבר עכשיו לא בכובעי כראש מרכז רקמן אלא דווקא בכובעי כסגנית נשיאת הוועדה לביעור אפליה נגד נשים.

<רות הלפרין קדרי: למעשה יש לי כאן שלושה כובעים וחשוב לי לציין אותם: הכובע הראשון וההיסטורי שלי הוא של מי שכתבה את הדוח הראשון של ישראל - - -

<נבילה אספניולי: השני.

<רות הלפרין קדרי: זה קיבל את הכותרת השני אבל זה למעשה בפועל היה הראשון.

<רות הלפרין קדרי: זה היה הראשון ושני מאוחד ביחד, וזה היה הראשון שנדון ב-CEDAW, לא נדון לפני כן דוח אחר, וזה היה באמת בשנת 97' וזה שייך להיסטוריה.

<רות הלפרין קדרי: ולאחר מכן, 10 שנים אחר כך, נבחרתי לראשונה לוועדה, אני עכשיו בשנתי ה-12 בוועדה הזו ואני היום סגנית הנשיאה.

<רות הלפרין קדרי: בנוסף לזה אני באמת גם ראש מרכז רקמן שהגשנו דוח ציונים אבל זה אנחנו כבר נדבר אחר כך.

<רות הלפרין קדרי: אני רוצה להדגיש את החשיבות של הישיבה הזאת היום בקריאה לשלב עוד יותר ולעשות את המירב שניתן לעשות מצד המדינה, כולל מצד הגוף הזה ועדת הכנסת, לעודד ארגוני חברה אזרחית להגיש דוחות צללים ולהיות שותפים למהלך הזה של הדיווח ל- CEDAW ושל הדיון ב- CEDAW ושל ההופעה בפני ועדת CEDAW כפי שאמרה המנכ"לית, עורכת הדין פלמור, יש משמעות גדולה לנוכחות שם בפועל.

<רות הלפרין קדרי: אנחנו חברות הוועדה מקבלות את המידע לא רק מהמסכמים הכתובים אלא גם כאשר יש לנו הזדמנות לשאול שאלות ולקבל את התשובות בפנים אל פנים במגע ישיר עם הארגונים שמדווחים.

<רות הלפרין קדרי: יש באו"ם את המונח הזה של Best Practices, דוגמאות טובות לשאוב מהן ויש לא מעט מדיניות שנוקטות יוזמה משל עצמן ומממנות ארגוני חברה אזרחית באופן שוויוני, באופן שקוף, באופן מייצג, על מנת שיגיעו מכוון שהמדינות עצמן מבינות שזה לטובתן.

<רות הלפרין קדרי: אין פה עניין של חס וחלילה להוציא את דיבת המדינה המדווחת רעה בפני הגוף המדווח אלא להיפך, ככל שיש חברה אזרחית יותר ערה, יותר מעורבת, יותר משותפת ויותר מעודדת מצד המדינה זה מציג את המדינה בצורה יותר טובה מול הוועדה.

<רות הלפרין קדרי: ואני חושבת שכל מי שבוחנת את ההמלצות המסכמות שישראל קיבלה בדוח הנוכחי לעומת ההמלצות המסכמות שהתקבלו בפעם הקודמת רואה את ההבדל בצורה מאוד מאוד ברורה.

<רות הלפרין קדרי: במחקר אמפירי שעשיתי ושבחן את ההמלצות המסכמות שישראל קיבלה בשורה של אמנות, לא רק של CEDAW אלא גם של Huma rights committee ועוד אמנות, בחנתי את זה מול דוחות הצללים שהוצגו בפני הוועדה וראיתי קורלציה מאוד מאוד ברורה בין כמות הדוחות, התוכן של הדוחות, לבין התוכן של ההמלצות המסכמות בסופו של דבר.

<רות הלפרין קדרי: וההמלצות המסכמות שקיבלנו עכשיו הרבה יותר מאוזנות, הרבה יותר מגוונות, מכסות הרבה יותר תחומי חיים ומצוקות של נשים בישראל.

<רות הלפרין קדרי: מתייחס גם לנשים פלשתיניות וגם לאחריות, לפי תפיסת הוועדה, של ישראל לשטחים, אבל גם ל-80% מאוכלוסיית הנשים היהודיות בישראל עם דגש מאוד גדול, כפי שהמנכ"לית הקריאה, בתחום דיני המשפחה והשוויון בדיני המשפחה.

<רות הלפרין קדרי: אלה הם גם הנושאים שהוועדה בחרה למנגנון ה-Follow up, כלומר המדינה צריכה לדווח עליהם תוך שנתיים מיום מסירת ההמלצות המסכמות.

<רות הלפרין קדרי: אני רוצה להדגיש גם שיש לנו עוד הרבה מאוד למה לשאוף.

<רות הלפרין קדרי: את דיברת על הצעדים שלאחר מכן, אז שוב, דוגמה של Best Practices : הייתה לי הזכות להיות הדווחית שאחראית על הדיווח של פינלנד לפני שנתיים לוועדה והפרלמנט שם והוועדות שאמונות ומשרדי הממשלה שאמונים על טיפול בנושאים האלה של קידום נשים ושוויון מגדרי, קיימו יום מלא של דיון בהמלצות וגם הזמינו אותי בתור הדווחית שהייתה אחראית על הדיווח.

<רות הלפרין קדרי: כלומר המנגנון הזה שאתם דיברתם עליו של Accountability רציף מדיי שנה, יש דרכים מאוד מאוד יעילות כיצד לעשות זאת.

<רות הלפרין קדרי: נקודה שמאוד חסרה לנו, וחשוב לי להביא אותה פה מההתנסות ממש עכשיו, אני למעשה חוזרת עכשיו מהמושב ה-69 שהיה לוועדה בז'נבה, דיווחו בין היתר מלזיה, דרום קוריאה וערב הסעודית.

<רות הלפרין קדרי: ביום של מלזיה אנחנו קיבלנו דיווחים של טוויטר מהתקשורת של מלזיה, שורה של אמצעי תקשורת שעקבו אחרי הדיון של הוועדה בשיור ישיר כי הדיונים האלה משודרים בשידור ישיר במנגנון של ה-UN Web casting.

<רות הלפרין קדרי: דרום קוריאה, שלושה אמצעי תקשורת כבר ראיינו אותי, כולל לתכנית הרדיו של הבוקר של דרום קוריאה.

<רות הלפרין קדרי: אותו דבר ערב הסעודית.

<רות הלפרין קדרי: יש התעניינות - - -

עאידה תומא סלימאן: כמה ראיינו אותך בארץ?

<רות הלפרין קדרי: אף אחד.

עאידה תומא סלימאן: אוקיי, תודה.

<רות הלפרין קדרי: ולכן אני מביאה את זה כאן.

<רות הלפרין קדרי: יש לנו עוד הרבה מה לעשות עכשיו.

<רות הלפרין קדרי: ברור שהכנסת או הממשלה לא אחראיות על התקשורת.

<רות הלפרין קדרי: אבל ככל שהממשלה תראה את החשיבות שהיא מייחסת לכלי הזה של הדיווח לוועדות זכויות האדם התקשורת תבין שיש פה עניין ויש פה משמעות ויש לנו פה מעגל שיזין את עצמו.

עאידה תומא סלימאן: תודה.

<אמי פלמור: אני רק אגיד שלקחתי איתי באופן חריג את דובר משרד המשפטים שגם נמצא פה, את משה כהן לוועדה הזאת, מתוך רצון לייצר נראות תקשורתית של האירוע הזה ולצערנו זה זכה לתשומת לב מאוד מאוד - - -

נחמן שי: אנחנו נוכל לחלוק איתך יחד את כעסנו על אי סיקור כל מיני נושאים.

עאידה תומא סלימאן: אני רוצה לתת לגברת נבילה אספניולי, נציגת קואליציית הנשים הפלשתיניות אזרחיות מדינת ישראל שהגישה דוח צל.

<נבילה אספניולי: הגישה דוח מ-97' שאני הייתי אחת מהראשונות שמגישות דוח צללים עם חברתי עאידה ועם קואליצייה של ארגוני חברה אזרחית פלשתינית בארץ.

<נבילה אספניולי: אבל למה אמרתי השני, אני חושבת, וזה אומר, עד כמה שהנושא של נשים פלשתיניות הוא נושא הדוק וקשור למעמדן של נשים בכלל בתוך הארץ.

<נבילה אספניולי: בדוח הראשון של המדינה שהיה 14 דפים שנמסר לוועדה, נכון הוא נלקח לאחר שראו שהתארגנות של חברה אזרחית פלשתינית ואז חזרו מהדוח הראשון וביקשו מגברת רות הלפרין לעשות את הדוח השני.

<נבילה אספניולי: וכך אני אומרת כל הזמן לחברותיי בחברה היהודית, הפעילות האזרחיות, שבעצם מתוך הפעילות של הנשים הפלשתיניות בישראל תרמנו להתייחסות מכובדת יותר של המדינה לנושא של הנשים.

<נבילה אספניולי: בדוח הראשון התבקשנו גם כן ממשרד המשפטים, אנחנו הגשנו את הדוח גם לוועדה וגם למשרד המשפטים ומשרד המשפטים חלק איתנו יומיים לפני הדיון במשרד המשפטים את הדוח של גברת רות וכך הגשנו את העניין.

<נבילה אספניולי: ולכן 80/20 זה לא חלוקה.

<נבילה אספניולי: החלוקה היא מעמדן של נשים בתוך המדינה הזאת ומה תורם לשוויונן של נשים.

<נבילה אספניולי: ולכן אני לא אתייחס לסוגיות שאנחנו כתבנו בדוח, הדוח נמצא ב- - - אני אתמקד בסוגיות שאני חושבת שהן חשובות ביותר שמשרד המשפטים צריך להתייחס אליהן בדוחות הבאים.

<נבילה אספניולי: אני שמחה שיש התארגנות לעשייה של שיפור הדיווח ואני תורמת למה הדיווח צריך להשתפר - - -

<אמי פלמור: אני חושבת שאולי מה שאת מתכוונת, כי אני רוצה שנדבר על זה, זה יישום ולא דיווח.

<אמי פלמור: כלומר מה קורה בארבע שנים.

<אמי פלמור: המטרה היא יישום - - -

יוסף ג'בארין: קידום לא יישום.

<נבילה אספניולי: לא, לא, אבל גם קידום ודיווח - - -

עאידה תומא סלימאן: לא, יישום המלצות הוועדה.

<נבילה אספניולי: אני גם מדברת על קידום הדיווח.

<נבילה אספניולי: אחד מהדברים, הדבר הראשון, בעניין של איך מתייחסים לנשים פלשתיניות בישראל.

<נבילה אספניולי: בדוח, כל הזמן, מ-97' אנחנו דורשים להתייחס אלינו לא כמיעוטים דתיים אלא כמיעוט לאומי.

<נבילה אספניולי: אנחנו נשים פלשתיניות אזרחיות המדינה ובינינו בתוכנו יש נוצריות, מוסלמיות ודרוזיות, בתוכנו יש נשים שחיות בכפרים, בכפרים לא מוכרים ובערים מעורבות.

<נבילה אספניולי: אז אני חושבת שאחד מהדברים, ההתייחסות הזאת בכבוד לנשים פלשתיניות אזרחיות המדינה זה דבר שאני חושבת שהמדינה יכולה לשפר.

<נבילה אספניולי: דבר שני, בעניין של סטטיסטיקות, גברת פלמור עכשיו הציגה את הדוח של משרד המשפטים.

<נבילה אספניולי: בדוח הצללים, הדוח של המדינה, מתייחסים לעניין של ייצוג הנשים הערביות במשרדים הכוללים ונותנים את הדוגמה של משרד המשפטים.

<נבילה אספניולי: ושם מה כתוב?

<נבילה אספניולי: כתוב שבמשרד המשפטים 50% מהערבים הן נשים.

<נבילה אספניולי: כמה הנשים, כמה אחוזן, אין - - -

<אמי פלמור: זה נאמר במפורש.

<אמי פלמור: הדוח פה, את יכולה לראות.

<נבילה אספניולי: בדוח הממשלה, אני מדברת על דוח הממשלה הראשון על תשובות שאנחנו הגשנו אליהן דוח צללים.

<נבילה אספניולי: לא בתשובות שנתת לוועדה, בתשובות שנתת לוועדה דיווחת אבל משרדי הממשלה האחרים נעלמים מהדוח בגלל המצב במשרד המשפטים שהוא יותר טוב ממשרדים שונים ואז את נותנת את הדוגמה והאנשים שיושבים בוועדות הם לא כולם מומחים למה שקורה בארץ.

<נבילה אספניולי: ולכן אני חושבת שהרבה יותר חשוב לתת תמונה מלאה מאשר לתת בצורה - - - דבר שני, אני חושבת שזה נותן טעם לא טוב בגלל שברגע זה אני מתייחסת לנתונים הסטטיסטיים כאילו מניפוליטיביים בהצגתם.

<נבילה אספניולי: יש מחסור בסטטיסטיקות על נשים פלשתיניות אזרחיות.

<נבילה אספניולי: מאז שכתבה, אני זוכרת את הפתיחה שלך איתי על ניסיון לחפש נתונים ועד היום אין נתונים מסודרים על הנשים הפלשתיניות אזרחיות המדינה בכל התחומים שהוועדה - - - מיגור האפליה בכל התחומים.

<נבילה אספניולי: אני חושבת שיש מקום לשפר את הסטטיסטיקות ולתת נתונים יותר מדוייקים על הנשים הפלשתיניות אזרחיות המדינה.

<נבילה אספניולי: כל העניין של הכפילות במסר.

<נבילה אספניולי: מצד אחד, דוח המדינה לא מתייחס לשטחים.

<נבילה אספניולי: מצד שני, כשהוא רוצה לצאת משאלה מטרידה על הרס בתים הוא נותן דוגמה של אנחנו הורסים בתים של יהודים וערבים.

<נבילה אספניולי: ואיזה דוגמה נתתם בוועדה, עמונה.

<נבילה אספניולי: עמונה שחברי הוועדה לא יודעים שעמונה היא בשטחים ושיש תהליך משפטי שהיה נגד עמונה.

<נבילה אספניולי: וכל הנתונים, הרקע על עמונה לא קיים אצלם, אז חשבו שזה כאילו, מצד אחד, וזה הכפילות שאני אומרת, אומרים שלא רוצים להתייחס לכיבוש ולהשפעתו על הנשים בשטחים, אבל כן מביאים דוגמאות תחת הכיבוש.

<נבילה אספניולי: אלה נקודות מאוד חשובות לדעתי ויכולות לשפר את הדיווח.

<נבילה אספניולי: דבר אחרון - עניין של מעקב, מעקב אחרי המימוש של ההמלצות.

<נבילה אספניולי: אנחנו פועלות דיי קשה כל השנים בכל הרמות, גם ברמת הכנסת בשינוי חוקים, למשל גברת פלמור הביאה את הנושא של העלאת גיל הנישואים, זה היה בזכות מאבקן של נשים ערביות שהעלה את גיל הנישואים ל-18 ושלא מספיק לדעתי.

<נבילה אספניולי: מאבק כזה בסופו של דבר הוא מביא תועלת לכולם, ולכן צריך להתייחס למאבקים האלה וכל המאבקים מאז 97' עד היום אנחנו מביאים אותם לדיוני הוועדה.

<נבילה אספניולי: לצערי הרב, הם לא מקבלים התייחסות ברמה המקומית ולא מקבלים התייחסות ברמה של הממשלה ואף פעם אנחנו לא מוזמנות בעניין לדון בסוגיות שאנחנו מעלות בנושא כמו עניין של אזרחות, עבודה ונושאים אחרים לגמרי.

<נבילה אספניולי: יש לי הרבה מה להתייחס לתכנים, לא התייחסתי.

עאידה תומא סלימאן: אני בטוחה.

<נבילה אספניולי: תודה.

עאידה תומא סלימאן: תודה.

עאידה תומא סלימאן: חבר הכנסת יוסף ג'בארין, בבקשה.

יוסף ג'בארין: תודה לגברתי היושבת ראש על הדיון החשוב הזה.

יוסף ג'בארין: האמת היא שכל פעם שאנחנו דנים בדוחות בינלאומיים עולה המתח בין דיווח לשם דיווח לשם הכרת המציאות לבין דיווח שמטרתו גם קידום הנושא.

יוסף ג'בארין: באמת ניסיתי להבין מדברייך, רות, עד כמה הוועדה מחוייבת לקידום הנושא ולא רק דיווח.

יוסף ג'בארין: אני מבין את העבודה של הארגונים או של הוועדות הבינלאומיות כעבודה שמטרתה לקדם את הנושא כי זה כל הרעיון.

יוסף ג'בארין: אם זה רק לדווח אז לא עשינו הרבה בתחום הזה.

יוסף ג'בארין: בערבית, אגב, זה המתח הקיים בין "תקריר" שזה דיווח לבין "תעשיר" שזה השפעה.

יוסף ג'בארין: ויכול להיות שהמדינה אולי עושה עבודה טובה ברמת הדיווח והוועדה עושה עבודה טובה ברמת ההמלצות.

יוסף ג'בארין: אלא שיש כאן פער משמעותי לגבי קידום הנושאים הללו.

יוסף ג'בארין: כשאני אומר על קידום הנושאים אני בעיקר מתייחס לנושאים המובהקים הבעייתיים שעולים בדיווחים הללו.

יוסף ג'בארין: ואין ספק שאנחנו מדברים אולי בעיקר על שתי קבוצות מקופחות כאן, נשים ערביות ואולי גם נשים חרדיות.

יוסף ג'בארין: וזה מזכיר לי אותה אמרה שאומרת שאם נתייחס לנשים יהודיות אשכנזיות אז המצב של הנשים בישראל מצויין.

יוסף ג'בארין: אם נכניס גם את הערביות והחרדיות והמזרחיות אז יש בעיה - - -

<קריאה: - - - לא מצויין.

יוסף ג'בארין: יחסית, הכל יחסי כמובן.

יוסף ג'בארין: ולכן מעבר לנושאים הספציפיים שאני מניח שכולם בטח מכירים ונבילה רק נגעה בהם, נושאים של תעסוקה ושל ייצוג גם באקדמיה, גם בשירות הציבורי, אבל גם בסקטור הפרטי, עולה השאלה האם אנחנו יכולים לעשות משהו בסוגיית קידום הנושאים הללו.

יוסף ג'בארין: וכאן ההערה שלי אולי גם למנכ"לית המשרד וגם לוועדה שמיוצגת כאן על ידי סגנית הנשיאה, אני חושב שיכול להיות שאחרי תקופה ממושכת שיש את הדיווחים הללו יכול להיות שעכשיו צריך לעבור משלב אולי אחרי שני עשורים מלעסוק בדיווחים כלליים והמלצות כלליות ללעשות פוקוס על הנושאים הבעייתיים ולנסות שם להתמקד - - -

עאידה תומא סלימאן: אבל זה מה שקורה.

<רות הלפרין קדרי: זה בדיוק מנגנון ה-Follow up שהזכרתי.

יוסף ג'בארין: נכון.

יוסף ג'בארין: אבל אז לבוא להמלצות הספציפיות, נגיד הנושא הבוער שעלה עד עכשיו, הנושא של הנשים הערביות, ולראות מה הם הצעדים האופרטיביים שאפשר להמליץ עליהם ואז למקד את כל העבודה מהתקופה של הדיווח עד התקופה הבאה שזה עוד שנתיים או עוד ארבע שנים פשוט בנושאים הללו ולראות מה יכול להתקדם.

יוסף ג'בארין: היה לי ניסיון לא מזמן להיות ב-OECD בישיבה עם המזכ"ל של הארגון וגם שם עולה אותו מתח.

יוסף ג'בארין: האם ה-OECD רק ידווח למדינות החברות או שהוא גם אמור לתרום לשינוי המצב בתחומים הללו.

יוסף ג'בארין: ואני הבנתי שיש כוונות ברורות גם לשנות את המצב.

יוסף ג'בארין: אבל כדי לשנות את המצב צריך לשנות גם גישה.

יוסף ג'בארין: וצריך להיות פעיל יותר ואופרטיבי יותר בהתעסקות עם המדינה הספציפית לרבות ביקורים כאן, לרבות דיווחים על ההתקדמות בנושאים הספציפיים, שאלות שמופנות למדינה בכל שנה.

יוסף ג'בארין: אז אלה צעדים אופרטיביים שאני חושב שהגענו לשלב אחרי שני עשורים שצריך לעבור אליהם.

יוסף ג'בארין: אחרת אנחנו נשב עוד ארבע שנים ונדבר על אותן בעיות.

יוסף ג'בארין: לגבי הנשים הערביות - אני באמת חייב לומר שככל שזה נוגע לזירה הבינלאומית זה אחד התחומים החלוציים שבהם החברה הערבית הגיעה לזירה הבינלאומית והציגה את הסוגיות שלה, הרבה בזכות העבודה של הפעילות כאן, נבילה וגם היושבת ראש עאידה, נאילה ואחרות שאני רואה כאן כי באמת היתר חלוציות בזירה הזו ואנחנו היום מנסים גם להעתיק את העבודה שלכן במישורים אחרים כמו אפליה על בסיס גזע וכדומה.

עאידה תומא סלימאן: תודה רבה.

עאידה תומא סלימאן: אני יודעת שיש מה לענות בקשר למנגנון שקיים.

עאידה תומא סלימאן: ונכון, הוועדה היא לא עובדת באופן מנותק באו"ם, היא גם מקבלת את הדוח של ה- Special reporter למשל לנושא של אלימות נגד נשים שביקרה בארץ לפני תקופה קצרית - - -

<קריאה: הדווחית - - -

עאידה תומא סלימאן: כן, הדווחית.

עאידה תומא סלימאן: ואני יודעת שמתמקדים יותר ויותר בשאלות יותר ספציפיות שבודקים בהן מה חל שינוי מדיווח לדיווח, אבל בסופו של דבר פיתוח המנגנון הבינלאומי הוא לא ממש תחת ההשפעה, לצערי, של הוועדה פה.

עאידה תומא סלימאן: אבל אנחנו כן יכולות להשפיע ולחשוב על דרכים או מנגנון שהוא יותר ארצי ובארץ פה כדי לעקוב אחרי יישום ההמלצות.

עאידה תומא סלימאן: ואני חייבת להגיד שאני קראתי את ההמלצות של הוועדה בדיווחים הקודמים, אלה ההמלצות הכי רחבות שנעשו והכי עמוקות שהתייחסו באופן ספציפי.

עאידה תומא סלימאן: ובאמת כמי שעוקבת בוועדה הזו לאחר האג'נדה של קידום מעמד נשים אני אומרת לכם הם הצליחו לגעת בנושאים הכי בוערים בארץ בעניין של מעמד נשים.

עאידה תומא סלימאן: נבחרות אין להן נציגות היום, וחבל, כי אני יודעת שהן הגישו והייתה נציגה והייתה התייחסות גם לדוח שלהן ובהמלצות דובר על העניין של ייצוג נשים חרדיות והייתה המלצה שהמדינה תנקוט עמדה ממפלגות שמונעות מנשים להגיע לייצוג ולעמדות קבלת החלטות.

עאידה תומא סלימאן: אני לא אשאל אתכם מה תעשו עם ההמלצה הזו, אל תדאגו.

<הילה טנא-גלעד: אני חושבת שזו דוגמה להשפעה מאוד משמעותית של דוח צללים.

<הילה טנא-גלעד: יש לנו כבר כמה שנים פרוייקט יחד עם מרכז מינרווה באוניברסיטה העברית שתכליתו באמת לעודד הגשה של דוחות צללים על ידי המדינה.

<הילה טנא-גלעד: אנחנו מופיעים, אנחנו מעודדים, אנחנו עושים פניות יזומות, היינו מעורבים במדריך כתיבת דוחות צללים, התרגום שלו לעברית.

<הילה טנא-גלעד: ויש גם מיפוי של הקליניקות באוניברסיטה העברית ספציפית על מנת לעודד את זה.

<הילה טנא-גלעד: האימפקט של הדוח של נבחרות גם במהלך הדיון וגם במסקנות היה מאוד ברור.

<הילה טנא-גלעד: אני חושבת שזה הוכחה באמת לעד כמה אפשר לשנות אג'נדה באמצעות דוחות צללים ולמה אנחנו כל כך מעודדים את זה.

<רות הלפרין קדרי: חשוב גם להדגיש שגם זה נבחר לאחד מהנושאים של ה-Follow up.

<רות הלפרין קדרי: ואני רק רוצה להגיד שחשוב שכל הארגונים פה יהיו מכוונים גם למנגנון הזה של ה-Follow up כדי להגיש לוועדה מידע נוסף גם תוך שנתיים.

<רות הלפרין קדרי: וזה אני זורקת פה למשרד המשפטים ליידע את כולם על התאריכים האלה.

<רות הלפרין קדרי: כי בראש של כולם יש את הסייקל של אחת לארבע-חמש שנים, אבל יש גם באמצע את התאריך היותר דחוף וחשוב מאוד שהמידע יגיע גם אז.

עאידה תומא סלימאן: אוקיי.

עאידה תומא סלימאן: אני רוצה לתת לעורכת דין מירי ברנשטיין שכתבה את דוח מרכז רקמן לאו"ם, בשלוש דקות.

עאידה תומא סלימאן: אין מה לעשות, אנחנו לא נעסוק בכלל הדוחות אלא בהתרשמויות העיקריות ומה את חושבת שיצא בעניין ההמלצות שאפשר ליישם ואיך.

<מירי ברנשטיין: בחודש יוני 2016 הגיש מרכז רקמן דוח לוועדה לביעור אפליה נגד נשים.

<מירי ברנשטיין: בהיותו של מרכז רקמן ארגון העוסק בעיקר בתחום דיני המשפחה, מטבע הדברים התמקד הדוח בתחום דיני המשפחה, דהיינו בסעיף 16 לאמנה העוסק ב-Marriage and family relations.

<מירי ברנשטיין: הדוח מציין שורה של נושאים בתחום דיני המשפחה שבהם אנחנו חושבות שהמדינה יכולה לשפר את הטיפול.

<מירי ברנשטיין: לגבי כל אחד מהנושאים הדוח סוקר את המצב המשפטי הקיים תוך הצבעה על הבעייתיות שיש בו.

<מירי ברנשטיין: לאחר מכן נסקרת פעילות המדינה בתחום תוך הצבעה על הדרכים בהן המדינה מתמודדת עם הבעיה ובסופו של כל נושא מציג המרכז את רעיונותיו כיצד ניתן לפתור את הבעיה שהוצגה ולשפר את הטיפול בנושא.

<מירי ברנשטיין: אני אפרט את הנושאים שהדוח עסק בהם: הוא עסק בבעיית מסורבות הגט, נישואי קטינות, העדר נישואים אזרחיים בישראל, ביגמיה ופוליגמיה, השינויים בחזקת הגיל הרך, פגיעה בגישה לערכאות לנשים בענייני מעמד אישי, אלימות של ארגוני גברים, מבקשות מקלט, הדרת נשים בממסד הדתי ובמרחב הציבורי וגיור נשים.

<מירי ברנשטיין: החלק הראשון של הדוח עוסק בהסבר על הדין החל על נישואים וגירושין בישראל.

<מירי ברנשטיין: מאחר שהמצב בתחום הזה הוא ייחודי ביחס למדינות אחרות, שכן בניגוד לתחומים אחרים לא חל התחום הזה הדין האזרחי אלא הדין הדתי היה צריך להסביר לוועדה את המורכבות של הדין החל ואת השפעותיו על נשים.

<מירי ברנשטיין: כפי שאתם יודעים הדין החל על נישואים וגירושים בישראל הוא הדין האישי אשר לגבי יהודים הוא דין תורה, משקף תפיסה אורתודוכסית של הדין היהודי.

<מירי ברנשטיין: באופן כללי אפשר לומר שמרבית מה שאנחנו תופסים כבעיות בתחום דיני המשפחה בישראל נובעות מהעובדה שהדין החל הוא דתי ומשקף תפיסה אורתודוכסית.

<מירי ברנשטיין: אם נעבור על רשימת הנושאים שנסקרו בדוח נראה שרבים מהם מושפעים מכך.

<מירי ברנשטיין: כך למשל, העובדה שאין נישואים אזרחיים בישראל נובעת מכך שהדין החל הוא דתי ואינו מאפשר נישואים שלא בחסות בתי הדין הרבנים.

<מירי ברנשטיין: כך, בעיית מסורבות הגט נובעת מכך שעל פי התפיסה הדתית ללא הסכמה מפורשת של הגבר לא ניתן להתגרש, כך עניין הפוליגמיה ונישואי קטינות, העובדה שהחוק אוסר על מעשים אלה אינה מספיקה כאשר הדין הדתי מכיר בנישואים כאלה.

<מירי ברנשטיין: וכך גם הדרת נשים מתפקידים בבתי הדין הרבניים - - -

עאידה תומא סלימאן: אני חייבת לעצור אותך.

עאידה תומא סלימאן: אני חושבת שהנושאים האלה כבר אומרים מרכז רקמן ויודעים מה המרכז מציג.

עאידה תומא סלימאן: מה את חושבת מתוך ההמלצות שהיו, כלומר האם הצלחתם להשפיע, ואני יודעת שהצלחתם כי אני קראתי את ההמלצות.

עאידה תומא סלימאן: ההצלחות שהיו מבחינת ההמלצות, מה את חושבת הצלחתם להחדיר בתוך ההמלצות, הוועדה אכן קיבלה ממה שאמרתם ומה יש עוד לעשות בנושא הזה.

<רות הלפרין קדרי: אז אולי אני אעיר כאן, אני אשים עכשיו את הכובע שלי כראש מרכז רקמן.

<רות הלפרין קדרי: ההצלחה היא בכך שהנושא של העדר נישואים אזרחיים בישראל נבחר לאחד הנושאים המיידיים לטיפול דחוף- -

עליזה לביא: של מי?

עאידה תומא סלימאן: של הוועדה.

עאידה תומא סלימאן: חשבת שיש breaking news?

<רות הלפרין קדרי: - - זה משמעותי מכוון שהוועדה מודעת לכך שחקיקה כזאת זה לא עניין של שנה-שנתיים- - -

עליזה לביא: לא, כי פסלו - - - בפעם שלישית את יודעת.

<רות הלפרין קדרי: אני רוצה להסביר, ההערה של חברת הכנסת עליזה לביא היא מאוד מאוד במקומה.

<רות הלפרין קדרי: הוועדה מודעת היטב לכך שהמלצה כזו קשה להאמין שהיא תיושם ובוודאי שלא תוך שנה, ולמרות זאת היה חשוב לוועדה לשים את זה בתור נושא בעל דחיפות עליונה, ולכן זה נבחר לאחד הנושאים - - -

עאידה תומא סלימאן: אבל אני חושבת שגם הייתה הצלחה שעכשיו אני צריכה לדווח עליה, הייתה הצלחה בזה ששוב הוועדה ציינה את ההסתייגות והמליצה למדינה להסיר את ההסתייגות שלה בעניין האמנה לביעור כל סוגי האפליה.

עאידה תומא סלימאן: אני חושבת שזה דבר שאין מה לזלזל בו כי שוב הוועדה אומרת למדינה תשקלי טוב להסיר את ההסתייגות כי היא בעצם, ההסתייגות הזו, עוצרת הרבה מהלכים שיכולים לשפר את מעמדם של הנשים.

<רות הלפרין קדרי: והוועדה אמרה להסיר או לצמצם והצמצום הוא בהחלט דבר אפשרי והעבודה שלנו מול משרד המשפטים חייבת להכנס פה להילוך גבוה כדי לצמצם לפחות את ההסתייגות הזאת.

<רות הלפרין קדרי: עוד הערה של משהו שאני רוצה לנצל את הבימה הזאת כי מול הוועדה זה נושא בעל חשיבות מאוד מאוד גדולה, זה החתימה של ישראל על אמנת איסטנבול.

<רות הלפרין קדרי: גם זה חלק מההמלצות שהוועדה קראה לישראל אחרי שהיא הבינה מהמשלחת שזה נושא מתקדם וצריך באמת להמשיך עם זה בהקדם.

עאידה תומא סלימאן: אוקיי.

עאידה תומא סלימאן: חבר הכנסת נחמן שי, בבקשה.

נחמן שי: תודה רבה עאידה ותודה רבה על הדוח.

נחמן שי: אני קודם כל רוצה לומר שאני הופתעתי למצוא שה-IPU, האיגוד הבין פרלמנטרי מעורב בנושא הזה מפני שאני ראש המשלחת של הכנסת לאיגוד הזה כבר אולי שלוש שנים ואף פעם לא נתקלתי לא בהתכתבות הזאת, לא בשאלון הזה שהוגש ולא במכתב או בפניות של האיגוד אלינו, אז אני לא יודע למי בחדר הזה אני צריך להפנות את זה אבל אנחנו פעמיים בשנה נפגשים, משתתפים בוועידות, משתתפים בוועדות ובמליאה ומעולם הנושא הזה לא הגיע לידיעתי.

נחמן שי: בטח ובטח אם יש לנו גם התכתבות איתם, מציעים הצעות, מקבלים תגובות וכדומה.

נחמן שי: אני אבדוק את זה בצד של הארגון אבל יש פה איזה קצר.

<אורלי אלמגור לוטן: לפי מה שאני יודעת זה פנייה למנגנון של הכנסת והיא מהחודשים האחרונים.

<אורלי אלמגור לוטן: אז אני לא יודעת מה היה לפני.

<אורלי אלמגור לוטן: זה שאלון שנשלח לפני כמה חודשים.

<אורלי אלמגור לוטן: אצלנו ענתה עליו הראש של המחקר הבין פרלמנטרי של הכנסת וככה בכלל התוודענו לנושא הזה וביקשנו לבדוק אז אני לא יודעת מתי זה ואני לא מדברת בשם מחלקות אחרות בכנסת, ככה אנחנו הגענו - - - דרך המנגנון בכנסת.

נחמן שי: בסדר, אני אבדוק את זה כי אנחנו שותפים פעילים ב-IPU, אחד הארגונים הבינלאומיים היחידים שאנחנו חברים מלאים, לא חברים נספחים ולא משקיפים ולא יושבים ביציע, יש לנו מעמד.

נחמן שי: אנחנו יושבים בחדר ומותר לנו להביע את דעתנו.

נחמן שי: בוודאי אם יש דברים טובים אני אשמח להציג אותם ואם יש דברים שליליים אז בטח שאני אשמח להגיב עליהם ולשמור על הזכויות שלנו.

נחמן שי: אז אני מעיר את זה לכל השחקנים פה כי אני כבר לא יודע מאיזה כתובת לשאוב את זה אז אין לי, את תהיי עכשיו הכתובת, אני בא אלייך - - -

עאידה תומא סלימאן: חבר הכנסת נחמן שי, אני חושבת שזה אותו מצב שגם כן הדוח, אנחנו כוועדה לא היינו חלק מהתהליך, אני חושבת שזה צריך - - -

נחמן שי: נכון, ה- IPU זה ארגון של פרלמנטים והשיח הוא בין פרלמנטרים, לא בין מנגנונים לצורך העניין - - -

<קריאה: עושה רושם שזה רק הפקידים עוסקים פה בעניין הזה.

נחמן שי: בסוף אנחנו יושבים שם.

נחמן שי: זו לא הערה טכנית, זאת הערה מהותית כי אנחנו מאוד רוצים להבליט את הדברים שטובים אצלנו ולהאבק בדברים הפחות טובים.

נחמן שי: ובעיקר לשוחח על הנושאים האלה ולא נושאים אחרים שהם פחות נעימים לנו.

נחמן שי: לגופו של עניין אני שמח על הדוח, אני שמח שישראל מעורבת בזה.

נחמן שי: אני לא ראיתי, לצערי הרב, בעבודת הכנסת בשנים הארוכות שאני פה איזשהי תנופה רבה, לצערי הרב, במלחמה באפליית נשים.

נחמן שי: להיפך, כל מה שאנחנו רואים כל הזמן זה שנשים מופלות ואנחנו צריכים, מי שמעוניין ומי שרוצה ומי שמגוייס, לפעול כדי להלחם בכך בתוך הכנסת.

נחמן שי: אני לא רואה את זה מצד הממשלה, לא זאת לא קודמותיה, וצריך להיות קמפיין לאומי שנשים וגברים, יימחק האי שוויון הזה, בכל תחומי החיים.

נחמן שי: ונגענו פה, דיברו חבריי על נשים פלשתינאיות, זה נוגע גם לנשים יהודיות, זה נוגע למכלול של - - - רק בדיון הקודם שישבנו פה היום על זכותן של נשים לסביות להורות, דיון לפני שעה - - -

עאידה תומא סלימאן: מעניין שהנושא בכלל לא עלה בדוח.

נחמן שי: כן, וראינו איך החברים והחברות בקהילה מקופחים ומופלים על פניו, ללא כל ספק, זה לא מופיע פה.

נחמן שי: אז איפה שאתה שם או את שמה יד במדינת ישראל את מוצאת את זה.

נחמן שי: וזה אני חושב שזה דבר לאומי, ממש צריך לשבור את המסגרות הפוליטיות אבל זה לצערי לא קורה.

נחמן שי: מעירה לי פה חברתי מלי פולישוק, על נושא שקרוב גם לליבנו, הנושא של נשים ברשויות המקומיות, היא אומרת לי שיש ביישובים הערביים רק שש חברות מועצות - - -

עאידה תומא סלימאן: תיקנו אותנו שזה עשר היום.

נחמן שי: זה קטן מאוד המספר.

נחמן שי: בכל מקרה אם תכפילי את זה במספר - - - והיא מציעה, מלי, ואני מצטט אותה, אם לא יתנו לה לבטא את עמדתה כדאי שתשמעו אותה, חקיקה פריטטית, כמו שמקובלת בצרפת, להצבת נשים וגברים בריצ'רץ'.

נחמן שי: אז אני לא יודע אם זה יעבוד עד כדי כך אבל אין ספק שייצוג חסר של נשים בפוליטיקה זה אחד המחדלים הגדולים שאני רואה במדינת ישראל.

נחמן שי: תודה.

עאידה תומא סלימאן: תודה רבה חבר הכנסת נחמן שי.

עליזה לביא: אפשר לומר מילה?

עאידה תומא סלימאן: בבקשה.

עליזה לביא: אני רוצה לומר תודה גם לחברתי פרופ' רות הלפרין קדרי שבאמת שנים רבות מובילה וגם המקום שאת ממלאת בוועדה במרכז רקמן על ריכוז הנושא וכתיבת הדוח.

עליזה לביא: וגם לך כמנכ"לית משרד המשפטים זה לא מובן מאליו להגיע ולתת תשובות בשם מדינה שחלק מהתשובות את יודעת שאת לא יכולה לענות עליהן.

עליזה לביא: אבל יש אמירה בנוכחות שלך עכשיו למרות הכל, וזה לא תמיד היה.

עליזה לביא: אז אני מצד אחד, אנחנו אולי אולי יודעים מה לא לענות אבל מצד שני אנחנו באות ממציאות שהולכת ונהיית יותר מורכבת.

עליזה לביא: אני באה עכשיו מדיון של רשימות שחורות ברבנות ובבתי הדין שרוצים להפוך את זה לחקיקה, ואני לא צריכה לספר לכם מה זה יעשה לנשים ומה תהיינה ההשלכות החמורות מאוד.

עליזה לביא: אנחנו במובנים רבים הולכים אחורה.

עליזה לביא: חוק שלי לתמרוץ ברשימות המוניציפליות שמפלגות תתומרצנה, לא יכולנו לשים את זה כאן ברשימות לכנסת ואנחנו יודעים שיש מפלגות שאסור שתהיינה בהם נשים.

עליזה לביא: וזה באמת על המנעד של כל העבודה הרבה שלפנינו.

עליזה לביא: בתי הדין, אני לא אחזור על הדברים, אפילו הסכמי קדם נישואים שעמלו עליהם ועומלים עליהם למעלה מ-20 שנה לא מוכרים על ידי בתי הדין.

עליזה לביא: יש לנו מחקרים שהסכמי קדם נישואים מקלים בקרב זוגות שכן חתמו.

עליזה לביא: אז כן אנחנו הולכות אחורה בהרבה מובנים והוועדה החשובה הזאת, אנחנו חייבים לראות איך גם אנחנו כאן שותפים לה.

עליזה לביא: ואני מסכימה לדברים שנאמרו כי לא אחת אפילו את הדוח הזה אנחנו לא מכירים אותו ככלי עבודה פה בכנסת וחבל.

עליזה לביא: ורק שיתוף פעולה נוכח המציאות הזאת שהולכת אחורה ולא מתקדמת קדימה יוכל באמת לתקן ובטח ובטח מולכם במשרד המשפטים - אין לנו דרך אחרת, רק לעבוד יחד על דיונים, ועדות חוץ כמו דוגמת הוועדה הזאת.

עליזה לביא: יש פה אנומליה לא ברורה, כשאני יושבת במועצת אירופה ואני מדברת על מה עושים פה בארץ אנחנו מתקדמים בהשוואה לכל מדינות אירופה, אני אומרת לכם, אפשר לומר שבחקיקה אנחנו אחת המדינות המובילות, שאני רואה מה קורה באיטליה ובצרפת ואני שומעת דיווחים של המקבילות שלי, אנחנו הרבה קדימה - - -

עאידה תומא סלימאן: עליזה, כדאי להתמקד, אנחנו בחקיקה בנושאים מסויימים מתקדמים, בנושאים אחרים לא.

עליזה לביא: אם ניקח את המעמד האישי הצידה אנחנו בהרבה מהנושאים מתקדמים.

עליזה לביא: מצד שני, אנחנו יודעים מה קורה עם אכיפה ומה קורה עם מודעות, אחת הבעיות הקשות בישראל, שנשים בכלל לא מודעות לזכויות שלהן, ומה קורה עם העבודה המשותפת אז באמת תודה גברתי.

עאידה תומא סלימאן: תודה.

עאידה תומא סלימאן: עורכת דין סוהיר אסעד, ארגון עדאלה, שאני מבינה שגם הגשתם דוח.

<סוהיר אסעד: נכון.

<סוהיר אסעד: אז ארגון עדאלה הגיש דוח ב-2016 והשתתף גם בדוח של הקואליצייה של נשים פלשתיניות שמגישות ל-CEDAW.

<סוהיר אסעד: אני כן רוצה להדגיש עוד פעם את הנקודה של הסטטיסטיקה שהעלתה גברת נבילה אספניולי.

<סוהיר אסעד: אני כן חושבת שהמדינה בדוח שלה ובמיוחד בנספח של הסטטיסטיקה מנסה להציג סטטיסטיקה שהיא סלקטיבית, שהיא חלקית ושלא משקפת את מצבן של הנשים ובמיוחד נשים פלשתיניות, ואני אתן כמה דוגמאות: למרות שהיום ניתנה סטטיסטיקה ביחס לתעסוקת נשים פלשתיניות בשירות הציבורי במשרד המשפטים אך בסטטיסטיקה שניתנה לוועדה למשל ניתן נתון כללי על תעסוקת נשים במשרד המשפטים לדוגמה.

<סוהיר אסעד: ואז נאמר, כפי שאמרה גברת נבילה אספניולי, שחצי מהערבים בתוך השירות הציבורי הן נשים.

<סוהיר אסעד: ולא נאמר בעצם שבשנת 2014 8% או 9% ערבים היו בשירות הציבורי למרות שהיעד הממשלתי לשנת 2012 היה 10%.

<סוהיר אסעד: אז ב-2014 היו רק 9% ערבים, זה לא הוצג בסטטיסטיקה.

<סוהיר אסעד: וכשבאים היום ומתגאים בסטטיסטיקה של משרד המשפטים בשנת 2018, 11% זה לא כל כך מרשים אם לקחת בחשבון שעברו כבר שש שנים מאז היעד הממשלתי הקודם ב-2012.

<סוהיר אסעד: אז כן צריך גם לציין מה עשה משרד המשפטים עד כה, כמה נשים ערביות יש בסגל הבכיר ומה עם המשרדים הממשלתיים האחרים - - -

עאידה תומא סלימאן: סוהיר, אני חושבת שזה נכון כל השאלות שלך, אבל כדאי גם לשאול למה לא הוצג למשל את אחוז הנשים במשרד החקלאות, במשרד התחבורה, במשרדים האחרים, איפה שאפילו את הסטטיסטיקה הזו אנחנו לא מגיעות לשם.

<סוהיר אסעד: אז זה בדיוק מה שרציתי להגיד, שבחלק של הסטטיסטיקה שהתייחס בכלל לשירות הציבורי הנשים הערביות לא מופיעות שם בכלל, זה לא הוצג.

עאידה תומא סלימאן: זה 2% מכלל העובדים בשירות המדינה.

<סוהיר אסעד: כן, וסטטיסטיקה אחרת למשל נשירה מבתי ספר, לא הייתה סטטיסטיקה לנערות בדואיות למרות ששם זה האחוזים הכי גבוהים של נשירה מבתי ספר.

<סוהיר אסעד: ואפשר לדבר עוד ועוד על סטטיסטיקה שהיא חלקית, סלקטיבית ואין בה פילוח מגדרי ולאומי.

<סוהיר אסעד: כשמציגים סטטיסטיקה שהיא מגדרית או לאומית בלבד אז זה לא יכול לשקף את המצב של הנשים וזה חלק מהחובה של המדינה.

<סוהיר אסעד: בנוסף להשתתפותנו בדוחות הצל בדצמבר 2017 אנחנו שלחנו מכתב ליועץ המשפטי לממשלה ולמשרד המשפטים וביקשנו בארגון עדאלה לתת לנו אינפורמציה לגבי איך מתכננים המשרדים הממשלתיים לא רק לשלוח את ההמלצות למשרדים אבל באופן קונקרטי מהי תכנית הפעולה, מה אמות המידה למדידת ההתקדמות בנוגע להמלצות.

<סוהיר אסעד: אני רוצה להתייחס לכמה דברים שעלו היום.

<סוהיר אסעד: דובר על חקיקה אז צריך לשאול את עצמנו מהי חקיקה התורמת לזכויות נשים.

<סוהיר אסעד: אם אני רוצה למדוד חקיקה מסויימת ולהגיד, אוקיי מצב החקיקה בנוגע לזכויות נשים היא מצויינת, אז לא, צריך לשים לב שנשים הן גם מגינות זכויות אדם, שהוועדה ציינה באופן ברור שישנם שני חוקים שפוגעים במגינות זכויות אדם בישראל, חוק החרם וחוק הנכבה וחוקים אחרים שהמדינה - - -

עאידה תומא סלימאן: מה עם חוק העמותות.

<סוהיר אסעד: וחוק העמותות וחוקים אחרים והגבלות על פעילויות של מגינות זכויות אדם וארגוני זכויות אדם ונשים.

<סוהיר אסעד: הדבר השני, אם אתם רוצים לדבר על חקיקה מפלה נגד נשים אז כן לדבר על חוק מניעת כניסה לישראל שהוא חוק מניעת איחוד משפחות שכן פוגע בשוויון, בכבוד ובחיי המשפחה של נשים פלשתיניות, גם פה בישראל, גם נשים פלשתיניות בגדה המערבית.

<סוהיר אסעד: ודרך אגב, לשמוע פה בוועדה שככה הרתיעה מלבד על נשים פלשתיניות, אני לא מופתעת בטח, אבל אחד הדברים הבסיסיים בשביל למדוד שוויון של נשים זה ללכת ולמדוד שוויון של אוכלוסיות שהן הכי מושפעות מהאפליה לא רק על רקע מגדרי אלא על רקע לאומי.

<סוהיר אסעד: בסוף, התעסוקה, חינוך, בריאות, דיור, ישנן המלצות על נשים ונערות בדואיות.

<סוהיר אסעד: כשהממשלה תבוא ותגיד, יש לנו את התכנית הכלכלית לקידום האוכלוסייה הבדואית בנגב, אבל הוועדה אמרה באופן מאוד מפורש שהתכנית הזאת מלווה ו - - - אורבניזציה כפויה, גירוש, עקירה, הריסת בתים.

<סוהיר אסעד: אז איך המדינה מתמודדת עם כך שהתכנית הכלכלית שהציגה בעצם בקשר לזכויות נשים בדואיות בכל התחומים האלה היא בעצם גם פוגעת באופן - - -

עאידה תומא סלימאן: תודה סוהיר.

עאידה תומא סלימאן: אני חייבת להגיד שהוועדה פה, הוועדה לקידום מעמד האישה בכנסת ישראל, קיימה חמשה דיונים בעניין התכנית הקודמת הכלכלית לערבים הבדואים בנגב ועל התכנית החדשה שאמורה הייתה להתחיל ב-2017 והיא עדיין לא אושרה, כבר שנה וחצי.

עאידה תומא סלימאן: בתכנית הקודמת היו יעדים ברורים לשיפור תעסוקת נשים ערביות בדואיות שהגיע היעד ל-41%.

עאידה תומא סלימאן: כאשר היום, אחרי שש שנים, הגיע ל-24%, כלומר כשלון מוחלט של התכנית - - -

<אלה בר דוד: את מטעה בנתונים שאת נותנת.

<אלה בר דוד: 41% זה שיעור תעסוקת נשים ערביות שנקבע לשנת 2020 ולא רק לנשים בדואיות - - -

עאידה תומא סלימאן: אני מבקשת קודם כל לסגת מהקביעה הזאת שאני מטעה.

עאידה תומא סלימאן: אני אף פעם לא מטעה, אני מביאה את הדברים על דיוקם.

עאידה תומא סלימאן: חמשה דיונים, תאמיני לי, את יודעת את זה טוב מאוד, 41% הייתה המטרה הכללית של תעסוקת נשים ערביות ובתכנית החומש הקודמת - - -

<אלה בר דוד: לשנת 2020.

עאידה תומא סלימאן: אני מתפלאה - - - אנחנו לא הפכנו עכשיו את התפקידים שאת שואלת אותי שאלות.

עאידה תומא סלימאן: אני אומרת מה שאני אומרת ותלכו תבדקו.

עאידה תומא סלימאן: הייתה 41, היום קיימת על ה-24% ובתכנית החומש החדשה לא נקבע יעד ולא הוכנס היעד של עידוד תעסוקת נשים ועסקנו בזה חמש ישיבות כדי להכניס את זה בהחלטת הממשלה ולקבוע תכנית ברורה.

עאידה תומא סלימאן: רק סיכמתי את זה בשבוע שעבר, עדיין זוכרת את הסיכומים.

עאידה תומא סלימאן: אני חושבת שהעניין להציג את זה, יש בעניין של דרך ההצגה יש חשיבות.

עאידה תומא סלימאן: האם אנחנו מתייחסים לדוח לאו"ם ככלי שמשקף את המציאות כדי שנבין אותה יותר ונשפר אותה או האם מתייחסים לזה כחלק מה-PR של המדינה בחו"ל ואז לא צריך לחשוף בעיות פנימיות.

עאידה תומא סלימאן: להחליט באיזה כיוון אנחנו הולכים ישנה המון.

עאידה תומא סלימאן: כי אם אנחנו מפחדים כל הזמן מלחשוף את נקודות החולשה אנחנו לא נתקדם לשום מקום.

עאידה תומא סלימאן: אני חושבת שצריך להציג את המצב על התמונה האמיתית שלו.

עאידה תומא סלימאן: אני רוצה לתת את זכות הדיבור למרכז הרפורמי.

עאידה תומא סלימאן: ריקי שפירא מהמרכז הרפורמי.

<ריקי שפירא: תודה רבה על הישיבה ועל ההזדמנות לדבר ואני גם רוצה להודות לפרופ' רות הלפרין קדרי שבאמת עודדה אותנו להגיש את דוח הצללים.

<ריקי שפירא: אנחנו התייחסנו בדוח הצללים לתופעות שטיפלנו בהן של הדרת נשים מהמרחב הציבורי לתופעות של שלטי צניעות.

<ריקי שפירא: אנחנו כמובן טיפלנו במקרה של בית שמש אבל אנחנו מכירים תופעות רבות מערים נוספות על כך שאין בעצם טיפול נאות בתופעה שבה נשים למעשה מודרות ממש מהמרחב הציבורי.

<ריקי שפירא: וגם על הדרת נשים בבתי עלמין, נשים שלא יכולות להספיד בבתי עלמין, נשים שלא יכולות ליטול חלק מלא בליווי קרוביהן.

<ריקי שפירא: גם התייחסנו לתופעה של הדרת נשים באקדמיה, על הגברת התופעה של לימוד בהפרדה של נשים וגברים, גם לתארים שניים.

<ריקי שפירא: ואנחנו באמת ראינו תוצאה של זה בהמלצות הוועדה, הוועדה התייחסה לכך שזו תופעה לא רצויה שצריך לעקוב אחריה ובהחלט ראינו - - -

עאידה תומא סלימאן: לא רק לעקוב אחריה.

עאידה תומא סלימאן: הוועדה המליצה לבטל אותה ולהגביל אותה.

<ריקי שפירא: אני חושבת שהיא התייחסה להגבלה, אני לא בטוחה שהיא התייחסה לביטול, אבל אנחנו בהחלט - - -

<רות הלפרין קדרי: וגם את זה בחרה לדחיפות עליונה - - -

<ריקי שפירא: נכון, וזה גם היה נושא שהפך להיות בדחיפות עליונה שגם אני רוצה לציין שאנחנו רואים את הנושא הזה כנושא שצריך לקבל דחיפות עליונה.

<ריקי שפירא: התופעה שבה בשנים האחרונות יש מסלולים רבים ונוספים בהפרדה, אני חושבת שגם המל"ג מודעת לזה שמוסדות אקדמיים רבים פשוט עושים ככל רצונם שיש תכניות בתואר שני שנלמדות בהפרדה ואין שום אכיפה בעניין הזה, למרות שגם אנחנו הגשנו תלונות בנושא הזה והדבר לא נעשה ואני חושבת שזו באמת דוגמה מאוד חשובה שהצלחנו להביא את הנושא הזה בפני הוועדה והוועדה נתנה לזה דחיפות.

<ריקי שפירא: נושאים נוספים שאנחנו העלינו זה גם את הנושא של הפרדה, היה לנו מקרה של הפרדה בטיסות של אל על, וזה גם נושא שאנחנו יודעים שממשיך, נשים שנדרשות לעבור בשל היותן נשים.

<ריקי שפירא: ואני חייבת לציין שהייתה הרמת גבה מקרב הרבה מאוד אנשים שחשבו מה הבעיה, בסך הכל ביקשו מאישה לעבור, אז מה קרה.

<ריקי שפירא: ואנחנו כן הצלחנו להביא לפסיקה מפורשת של בית משפט, שלום אמנם, אבל זו בהחלט קביעה שאמרה שהדבר הזה הוא בניגוד לחוק איסור אפליה, שחברת אל על התחייבה לפעול בנושא ולהטמיע נהלים.

<ריקי שפירא: דרך אגב, בהזדמנות הזאת אני אגיד שאנחנו עד היום לא קיבלנו את התגובה של אל על שאכן היא עושה את זה וזה גם נושא למעקב שצריך להעלות.

<ריקי שפירא: נושא נוסף שאנחנו מאוד מוטרדות ממנו בימים האחרונים - - -

עאידה תומא סלימאן: אי אפשר עכשיו לדחוף את הנושאים ב-ongoing.

עאידה תומא סלימאן: אני אשמח תמיד לקיים דיונים ואת יודעת את זה אבל אנחנו נרצה להתמקד.

<ריקי שפירא: אני אסתפק בזה.

<ריקי שפירא: בשמחה.

עאידה תומא סלימאן: אני רוצה רק להקריא מההמלצות של הוועדה, שתראו שאני לא מטעה אלא מדייקת: "הוועדה ממליצה כי המדינה החברה תבער את ההפרדה בכל התחומים לרבות במרחב הציבורי, אוניברסיטאות ובהשכלה הגבוהה".

<ריקי שפירא: מעולה, אנחנו מאוד גאות בזה.

עאידה תומא סלימאן: הן היו מאוד החלטיות, הוועדה מאוד דייקה בנושא הזה, לא רק ביקשה להגביל אלא הלכה צעד יותר קדימה ואמרה לבער.

עאידה תומא סלימאן: עורכת דין מרים כבהא, נציבות שוויון הזדמנויות בעבודה, ואת היית חלק מהמשלחת של המדינה.

<מרים כבהא: זו הזדמנות קצת לספר על מה שהיה שם ובאמת היה מעמד מרגש.

<מרים כבהא: מרגש לא תמיד בחלק החיובי, גם היו קטעים שליליים של מקרים, מולנו מראה של כל הדברים שאנחנו מתעסקים בה, היו דברים שאנחנו היינו מעולים בהם והיו דברים שלא היה נעים לשמוע ולהשאל על כך.

<מרים כבהא: אנחנו בנציבות השוויון ניסינו באמת להביא את התמונה איך שהיא, ציינו גם את התוצאות של מדד הגיוון, גם את הפערי שכר המגדריים שגילינו ואת תכניות העבודה שאנחנו מתכוונים לעשות.

<מרים כבהא: אבל אני בהחלט מסכימה איתך שדוח כזה שאם אין לו מעקב ולא יוצרים את המנגנון הזה שמאפשר מעקב אחרי היישום של כל ההמלצות זה יישאר דוח ללא שום תמורה.

<מרים כבהא: ואנחנו במשרד שלנו, במשרד העבודה ובנציבות, לוקחים את כל הסעיפים שהמתייחסים אלינו, אנחנו נוודא שהם יבוצעו, ואני מקווה שבארבע שנים הבאות באמת יהיה לנו מה לעדכן באופן יותר טוב.

<מרים כבהא: אבל אני מזמינה את הוועדה שוב להיות חלק מהדוח הזה.

<מרים כבהא: אני חושבת שגם משרד המשפטים, אני חושבת שזה מאוד חשוב שאתם תהיו המתכלל שבודק, חלק מהמנגנון שבודק את התקדמות ההמלצות ובאמת מה נעשה על זה ולא לחכות ארבע שנים ואז לבדוק את עצמנו שוב.

עאידה תומא סלימאן: תודה רבה עורכת דין מרים.

עאידה תומא סלימאן: אני חושבת שכדאי מאוד לקחת את המלצות הוועדה שהתייחסו לתחומי העשייה של הנציבות ולהכניס אותם ולעגן אותם בתכנית של הנציבות כדי שככה יתאפשר באמת לקדם את הנושאים.

עאידה תומא סלימאן: עורכת דין ענת טהון אשכנזי.

<ענת טהון אשכנזי: תודה ותודה על הדיון.

<ענת טהון אשכנזי: כמה הערות קצרות בהתאם לבקשתך.

<ענת טהון אשכנזי: ראשית אנחנו עמותת אית"ך מעכי שהובילה את התכנית פעולה ליישום 1325 ועמדה מאחורי גם קידום החלטת הממשלה בנושא מוטרדות מהברכה של הוועדה ביחס לתכנית הפעולה כי כיום אין תכנית פעולה ביישום 1325.

<ענת טהון אשכנזי: בעצם אנחנו מוטרדות משני דברים: אחד ממנגנון הדיווח שמאפשר לטעות שכזאת, ואני חושבת שבהקשר הזה כצופה פני עתיד, יכול להיות שיש אפשרות לראות את הדיווח לפני שהוא - - -

עאידה תומא סלימאן: אם למשל היו מערבים את הוועדה היינו עולים על הטעות.

<ענת טהון אשכנזי: אז אני חושבת שזה מאוד חשוב, אני מבינה את לחץ הזמנים, אבל אם אפשר היה לראות באיזשהי צורה את הדיווח עוד לפני שמוגש אפשר היה לראות - - -

<הילה טנא-גלעד: אני רק אחדד שבשאר הוועדות יש לנו פורמט שבו אנחנו מעבירים את טיוטת הדוח להערות של ארגוני זכויות אדם.

<הילה טנא-גלעד: אבל בשאר הוועדות הלוחות זמנים הם קצת שונים, כאן היה לנו חצי שנה להגיש את הדוח וגם ככה לא עמדנו בזה- - -

<נבילה אספניולי: אבל זו לא הטעות הראשונה ולא היחידה, העניין של הניתוח המגדרי של ספרי הלימוד שבחברה הערבית - - -

<אושרה לרר שייב: - - - התקיים על זה כאן דיון ובדיון שהתקבל כאן, זה לא התקבל על ידי הוועדה, אבל בדיון שהתקיים כאן בנושא של הטיות מגדריות בספרי לימוד בערבית בפירוש אמרו החוקרים שהם לא מצאו, למעט חריגים, הטיות חזקות, וזה נאמר כאן בדיון פה.

עאידה תומא סלימאן: טוב.

עאידה תומא סלימאן: אבל היו המלצות נוספות בעניין הזה - - -

<ענת טהון אשכנזי: אני רק אשמח להשלים את דבריי.

<ענת טהון אשכנזי: זה להבא בהקשר של הליך הדיווח אבל גם מהותית מאוד חשוב לנו שיהיה ברור ומובן שהיום החלטה 23331 מורכבת ממספר סעיפים, אחד מהם הוא תכנית הקמת צוות לתכנון תכנית פעולה ליישום 1325.

<ענת טהון אשכנזי: כיום אין תכנית, מאוד חשוב להבהיר את זה למשרדים השונים.

<ענת טהון אשכנזי: אני חושבת שזה גם כלי משמעותי ליישום המסקנות וליישום ההמלצות של הוועדה, ולכן מאוד חשוב, זאת אומרת זה גם בעיקר צופה פני עתיד.

<ענת טהון אשכנזי: אנחנו מציעות גם בהקשר של דיווח המשך להשתמש לא רק, כפי שפרופ' רות הלפרין קדרי ציינה לגבי דוח הביניים, אלא גם בדיווח לגבי ה-SDGs שככל שאני יודעת מדינת ישראל אמורה להגיש דוח וולנטרי ב-2019, אנחנו מציעות שתהיה אפשרות גם להתייחס להיבטים ולהמלצות של CEDAW לרבות 1325 ושוב להשתמש במידע - - - ברור שזה שני דברים.

<ענת טהון אשכנזי: ודבר אחרון שאני רוצה לציין מכוון שארגון נבחרות לא נמצא פה ואנחנו כאית"ך מעכי יחד עם מרכז רקמן ועוד ארגונים בעצם בהליך משפטי ביחס לתקנוני המפלגות החרדיות שזה משהו שאנחנו מאוד מאוד מקוות שכפי שההמלצות הורו גם, לשים את זה בסדר עדיפויות מאוד גבוה.

<ענת טהון אשכנזי: ובהקשר הזה גם משרד המשפטים יכול להיות לנו - - -

עאידה תומא סלימאן: אנחנו נמשיך לקוות.

עאידה תומא סלימאן: תודה.

עאידה תומא סלימאן: עורכת דין אלחאן נחאס דאוד, מכיאן, בבקשה.

<אלחאן נחאס דאוד: אני רק אנצל את ההזדמנות לשאול שאלת הבהרה, הייתי רוצה לשאול את עורכת דין פלמור, ב- CEDAW משרד המשפטים הצהיר שהוא שוקל לצמצם את ההסתייגות לסעיף 16.

<אלחאן נחאס דאוד: רציתי לדעת מה סוג הצמצום הזה ועד כמה הצמצום הזה תקף.

<אלחאן נחאס דאוד: ודבר שני, יש רושם שאנחנו מתייחסים לסעיף 16, לעניין השוויון, רק לבתי משפט אזרחיים וענייני משפחה ואנחנו מתעלמים מבתי דין דתיים ומאפליית נשים בנישואים וגירושים על אף שהסעיף מתייחס לכל הנושא של שוויון ולא תוחם את זה רק בבתי דין אזרחיים.

<אלחאן נחאס דאוד: האם יהיו פעולות כלשהן או פניות או התערבות כלשהי מול בתי דין דתיים בעניין הזה.

עאידה תומא סלימאן: עורכת דין מרים זלקינד, שדולת הנשים.

<מרים זלקינד: יש לי רק שתי הערות בנוגע לשני נושאים שהשדולה עוסקת בהם.

<מרים זלקינד: אני קצת מצטערת שמנכ"לית משרד המשפטים לא כאן כדי לשמוע, אני מקווה שדבריי יועברו אליה.

<מרים זלקינד: הפסקה והפרק שעוסק בנושא של הדרת נשים עולה בקנה אחד עם מגמות מאוד מטרידות שאנחנו בשדולה רואות.

<מרים זלקינד: ביום ראשון יש בבית הדין בעבודה בירושלים דיון על נושא של תכנית של המדינה, תכנית דגל של צוערים בשירות המדינה שבה יש הפרדה בין גברים לנשים.

<מרים זלקינד: אנחנו קודם כל מזמינות את כולם להגיע כי זה מאוד מאוד חשוב להביע תמיכה.

<מרים זלקינד: אבל זה מראה שהמדינה בניגוד למה שנאמר על ידי הוועדה לא עושה מספיק כדי למגר הדרת נשים, ולא דיי בכך, גם מנרמלת את התופעות האלה בתוכה וזה דבר שחייבים חייבים להאבק בו בכל הכוח.

<מרים זלקינד: אני גם רוצה להפנות את תשומת הלב לכך שבנושא של הדרת נשים ועדת ה- CEDAW אמרה שיש לדווח תוך שנתיים ולא תוך ארבע שנים, כך שאפשר לראות את החשיבות העצומה שהיא מייחסת לזה.

<מרים זלקינד: אני חושבת שגם ראוי שכל המשרדים ייאמצו את ההמלצות של הדוח למניעת הדרת נשים.

<מרים זלקינד: אנחנו יודעות שמשרד הפנים עוד לא אימץ את ההמלצות האלה, יש משרדים נוספים שלא אימצו, זה לא מאבק ראוי בתופעה.

<מרים זלקינד: ולנושא תעסוקה, שוב, פרק שלם של הוועדה, ועדת ה-CEDAW, שעוסק בתעסוקת נשים ובאפליה בתעסוקה.

<מרים זלקינד: אנחנו בשדולה יש לנו קו ייעודי לנשים חרדיות ואנחנו רואות שרוב התכניות שהמדינה עושה לתעסוקת חרדים זה תכניות לגברים ולא תכניות לנשים.

<מרים זלקינד: כאשר נשים מתמודדות עם בעיות מאוד קשות בתעסוקה, אנחנו יודעות ששכר ממוצע של אישה חרדית זה משהו כמו 5,500 שקלים כשאישה שאינה חרדית מרוויחה 8000 שקלים.

<מרים זלקינד: ולכן צריך לתת על זה את הדעת מבחינת המדינה ולפתוח תכניות לא רק לגברים.

<מרים זלקינד: גם יש בעיות הרבה יותר אקוטיות שנשים חרדיות מתמודדות איתן שזה אפילו לא שוויון אלא זכויות קוגנטיות.

<מרים זלקינד: אז אלה שתי הנקודות.

<מרים זלקינד: תודה רבה.

עאידה תומא סלימאן: תודה.

עאידה תומא סלימאן: גברת חיה מנשים עושות שלום, בבקשה גברתי.

<חיה עבו: אני גם רציתי להתחיל בזה שהוועדה מברכת על החלטת הממשלה 23331 שמטרתה ליישם את החלטת מועצת הביטחון 1325, ורציתי לשאול מה נעשה למימוש, האם התכנית למימוש אכן מתבצעת אבל אני מבינה שהתשובות פה הותנו.

<חיה עבו: אז אני באמת לא אכביר מילים רק אומר שאנחנו בנשים עושות שלום רוצות להביע את מחאתנו הנמרצת על העניין הזה ובאמת לשאול מתי היישום של ההחלטות האלה ייצא לפועל, מה התכניות, משהו נעשה כבר, יש איזה צעדים אופרטיביים שאפשר לדווח עליהם, איפה היישום של הדברים האלה.

עאידה תומא סלימאן: אני חושבת שזאת שאלה שהייתה צריכה להשאל בשבוע שעבר כאשר דיברנו על 1325 ואני חושבת שמי שאחראי, לצערי הרב, על היישום, לא נמצאת פה.

עאידה תומא סלימאן: גם בדיון שהתקיים עם מנכ"לית הרשות לקידום מעמד האישה העלינו את הנושא הזה.

עאידה תומא סלימאן: נאילה עוואד, נשים נגד אלימות, בבקשה.

<נאילה עוואד: אני מעלה שאלה כאישה פמניסטית פעילה כבר 20 שנה, 20 שנה אנחנו מגישות את הדוחות לאו"ם עם מדיניות מפלה, גזענית, ממסדית.

<נאילה עוואד: האם ההמלצות של האו"ם יזיזו וישפיעו על המדיניות, במיוחד כשאנחנו כולנו יודעים, יש בישראל, מדיניות הממשלה מצפצפת על כל האו"ם ומה שקורה בעולם, עד כמה וכמה כשאנחנו מדברות על נשים בתוך המדינה.

עאידה תומא סלימאן: תודה.

עאידה תומא סלימאן: רצית להתייחס, הילה?

<אלה בר דוד: ברשותך, גברתי, חשוב להגיד שהמדיניות הממשלתית לשילוב תעסוקת נשים היא אסטרטגיה, כמובן, היא אסטרטגיה של המדינה, אנחנו רואים את הפוטנציאל באוכלוסייה הזאת ופועלים באופן אקטיבי לשילוב שלה.

<אלה בר דוד: רואים מגמה מאוד חיובית, חשוב להתייחס למגמה החיובית שקורית ב-10 שנים האחרונות, בעלייה בשיעורי תעסוקה.

<אלה בר דוד: יש לנו יעד של 41% בשנת 2020, אנחנו כל הזמן מודדים את עצמנו.

<אלה בר דוד: הרבה תקציבים הולכים לעניין של הפעלת תכניות אקטיביות, ברור שיש איפה להשתפר - - -

עאידה תומא סלימאן: אבל את יודעת שאני יודעת את כל זה.

<אלה בר דוד: אבל זה חשוב לשים את זה על השולחן כי זו מדיניות אקטיבית ממשלתית.

עאידה תומא סלימאן: אני חושבת שאין ועדה בכנסת הזו, ולא במשרד, שהתכנסה סביב הנושא וניתחה את הנושא של תעסוקת נשים ערביות כמו שעשתה הוועדה הזו - -

<אלה בר דוד: נכון, אמת.

עאידה תומא סלימאן: - - ואני יודעת את פרטי הפרטים בנושא הזה, זה לא אומר שאני מאשרת ומקבלת את כל מה שמביאים לשולחן הזה, וזה לא אומר שאין לי ביקורת על התכניות ואתן יודעות את זה, ואני אמשיך להשמיע את זה.

עאידה תומא סלימאן: אני חושבת שאנחנו דנות היום בהמלצות של הוועדה לביעור כל סוגי האפליה ושם מצויין גם המלצות מאוד ברורות בנושא הזה אז בואו נעבור, אני לא אתחיל לצלול עכשיו בכל נושא באופן פרטני.

עאידה תומא סלימאן: אני חושבת שגם, כן, לצערי הרב, הייתה התעלמות טוטאלית מכמה סוגיות שהוועדה כיוונה את המשלחת של המדינה לנושאים האלה ויש לה המלצות ברורות שעכשיו בדיון פה זה לא עלה ואני ארצה להמשיך לדון בזה.

עאידה תומא סלימאן: למשל, היו המלצות מאוד ברורות בעניין 1325 שהן לא רק ביחס לתכנית אלא ביחס לנושא של תפקיד הנשים בהבאת שלום ועידוד נשים להיות משולבות בזה, דבר שלא התייחסה אליו המדינה בדוח שלה כי אין פעילות כזו כנראה מצד המדינה אבל יש פעילות אחרת שקיימת בשטח.

עאידה תומא סלימאן: היו המלצות מאוד ברורות בעניין הנשים הפלשתיניות בשטחים הפלשתיניים הכבושים, דבר שלא התייחסה אליו המדינה ובחרה להגיד שהיא לא אחראית על המצב שם.

עאידה תומא סלימאן: אבל הוועדה שמה המלצות מאוד ברורות וכנראה, אני אומרת לכם, לפי הניסיון שלי הקודם ימשיכו לשאול מה עשתה המדינה באחריות הזו ואני חושבת שלא התייחסנו לזה.

עאידה תומא סלימאן: ואי אפשר להתייחס ל-1325 בלי להתייחס גם להמלצות האלה.

עאידה תומא סלימאן: אז אני חושבת שהדיון מחייב קודם כל, כנראה, להמשיך את הדיון הזה ולראות איך המדינה הולכת להתייחס להמלצות האלה.

עאידה תומא סלימאן: יש המלצות מאוד ברורות בעניין הדרת נשים, שלצערי הרב אני מאוד מודאגת מהנושא הזה כי אני רואה את המגמות שמתפתחות עכשיו, ועצם העובדה שמשרד הפנים לא מוכן להתייחס בהוראות מאוד ברורות לרשויות המקומיות בעניין הדרת נשים וכל מיני נושאים אחרים.

עאידה תומא סלימאן: אני לא באה לפתור את הבעיות עכשיו, אבל אני אומרת לכם, ואני מסכמת בזה כי יש דיון שעוד מעט יתקיים פה בהשתתפות השר לביטחון פנים, אני קודם כל אומרת שמאוד חשוב - - - רצית להתייחס נכון?

<הילה טנא-גלעד: קודם כל לגבי הנושא של הסטטיסטיקה זה מאבק תמידי שמתבצע ומחמיא לי שאתם חושבים שזה איזשהי מניפולציה אבל זה פשוט הרבה מאוד פעמים חוסר יכולת להשיג נתונים והשגת נתונים היא אתגר, זה יפה שאת אומרת - - -

עאידה תומא סלימאן: אפרופו הטמעת חשיבה מגדרית, זה מה שצריך לעשות ללמ"ס במדינת ישראל.

<הילה טנא-גלעד: לגבי נושא המעקב כאמור אז מעבר למנכ"לית שפנתה למנכ"לים של המשרדים השונים אנחנו גם נעשה צוות מעקב בתוך המשרד בראשות המשנה ליועץ המשפטי לממשלה למשפט בינלאומי לעבור על הדברים.

<הילה טנא-גלעד: בנוסף אנחנו התחלנו שיח פרטני עם גורמים שונים, ישבנו עם משרד החינוך ומשרד הבריאות עשה הרבה עבודה.

<הילה טנא-גלעד: לגבי נושא צמצום ההסתייגות עשינו ישיבה ראשונה וזה בדיוק מתכתב עם מה ששאלת.

<הילה טנא-גלעד: זאת אומרת, אם זה היה רק בתי משפט לענייני משפחה זה היה פשוט.

<הילה טנא-גלעד: הבדיקה שאנחנו צריכים לעשות היא גם מול בתי הדין השרעיים, מול בתי הדין הדרוזיים, מול המצב בבתי הדין בעדות הנוצריות מכוון שאני צריכה לראות איפה זה נמצא.

<הילה טנא-גלעד: אני לא יכולה להגיד צמצום הסתייגות רק על בסיס מה אומר הדין הישראלי כי הוא לא הדין שחל על מעמד האישה, ולכן הבדיקה היא הרבה יותר מורכבת אבל היא חד משמעית התחילה ותעשה ואנחנו, כמו שאמרנו בפני הוועדה, הכוונה היא לצמצם את ההסתייגות לסעיף 16.

עאידה תומא סלימאן: אוקיי.

עאידה תומא סלימאן: אני התחלתי בזה ואמרתי שבעיניי הדוח הזה אמור להיות אחד מהכלים המאוד משמעותיים גם למדינה וגם לארגוני החברה האזרחית, בלבדוק את מצבנו כנשים ואיפה אנחנו עומדים.

עאידה תומא סלימאן: אבל אם המדינה תרצה להתייחס לזה כאחד מכלי ה-PR כלפי חוץ אז אנחנו נהיה בבעיה, כי אז נדגיש, והמדינה תדגיש בדוח שלה רק את הפן החיובי ורק איפה התקדמנו ולא תהיה הצבעה מאוד ברורה על הבעייתיות שעדיין קיימת.

עאידה תומא סלימאן: ואני אומרת לכם, אני קראתי את החומר, עיקר ההמלצות ועל זה אני באמת מברכת את העשייה המדהימה שהייתה בקרב ארגוני החברה האזרחית, רוב ההמלצות הסתמכו על המידע שהגיע מארגוני החברה האזרחית ועל זה אני מברכת אתכם כי אתם באמת הראיתם את הדאגה שלכם לצרכים ולזכויות של הנשים וכלל הנשים במדינת ישראל ובמיוחד לקבוצות הכי מופלות לרעה.

עאידה תומא סלימאן: אחד מהנושאים החשובים שהדגישה הוועדה באו"ם זה שעדיין אין הגדרה ברורה במדינת ישראל לנושא של אפליית נשים.

עאידה תומא סלימאן: והמליצה שאולי הגיע הזמן שהמדינה תגדיר לעצמה, או דרך חקיקה, ובעיקר דרך חקיקה, ואני אקח את זה לתשומת לבי, של מה זה אפליית נשים ואיך מגדירים אפליית נשים.

עאידה תומא סלימאן: ואני חושבת שזה מאוד אמור להדליק מולנו מנורה אדומה שעד היום זה לא הוגדר ועדיין אין דיבורים מאוד ברורים בעניין שוויון וכאשר יש אז יש את ההסתייגויות בעניין של דיני אישות ובעניין של דת ומדינה.

עאידה תומא סלימאן: עצם העובדה, כמובן אני אמרתי שאני מברכת את העבודה, מי שקורא את ההמלצות של הוועדה באו"ם לא יכול להתעלם מכמה נקודות מאוד חשובות שעלו.

עאידה תומא סלימאן: דבר ראשון, נכון, יש חקיקה שהולכת בהישגים מרשימים וחקיקה שהתקיימה, אבל צריך לשים לב, החקיקה הזאת התמקדה בנושאים שהם כאילו בקונצנזוס והם לא מעוררים שום בעיות פוליטיות.

עאידה תומא סלימאן: כל נושא דיני אישות, כל הנושא - - - מבחינה אחת התפארנו בזה שיש שופטת בבתי דין שרעיים, אני רוצה לראות את הדוח שהתפאר שיש רבנית שיושבת בבתי דין רבניים גם כן או שזה בלתי אפשרי.

עאידה תומא סלימאן: אני רוצה לראות גם דוח של המדינה שמתייחס או התייחסות כלשהי לאחריות על מצבן, כן, של הנשים הפלשתיניות שעדיין נמצאות תחת הכיבוש.

עאידה תומא סלימאן: אם הולכים למסגרות בינלאומיות אז צריך לקחת את כל כלי המדידה שנמצאים והאמנות שנמצאות שם ולא להצמד רק לצד אחד איפה שנוח לנו.

עאידה תומא סלימאן: ואני חושבת שיש המלצות מאוד ברורות ואפשר לקרוא אותן.

עאידה תומא סלימאן: מאוד מדאיג אותי שלא שותפנו בתהליך ואני חושבת שצריך לקבוע, ואני קובעת עכשיו, שבתהליך הבא הוועדה הזו אמורה להיות חלק מהתהליך של הכנת הדוח ולפחות לקרוא את הטיוטה ולהעיר עליה ואז אפשר למנוע הרבה מהטעויות שקרו בלי שאתם תשימו לב או אני לא אשתמש בדברים שנאמרו עליי שאני מטעה, אני לא רוצה להגיד שאתם מטעים.

עאידה תומא סלימאן: אבל אני חושבת שנפלו טעויות חמורות.

עאידה תומא סלימאן: פעם מישהו אמר, הוטענו והטעינו, ורק נבילה תבין אותי בזה, אז אני מקווה שלא תצטרכו להגיד הוטעינו והטעינו.

עאידה תומא סלימאן: בעניין מנגנון יותר ברור, ואני שמחה שיש החלטה להקים צוות שיבחן את ההמלצות, אבל אני חושבת שהצוות הזה גם צריך לפתח מנגנון.

עאידה תומא סלימאן: ואני אדאג, אם נמשיך לשבת פה, ואני חושבת שזו צריכה להיות החלטה של הוועדה, פעם בשנה לעשות מן סקירה, לקחת איזשהן שתיים או שלוש המלצות ולבקש דיווח מה נעשה איתן, ואני חושבת שזה יהיה כלי בקרה מאוד חשוב.

עאידה תומא סלימאן: אני מבקשת ממשרד המשפטים לדייק בנתונים בדוח הבא.

עאידה תומא סלימאן: אני חושבת שגם צריך לקחת את ההמלצה שמדברת על שיתופי פעולה עם החברה האזרחית ולשמוע מהחברה האזרחית.

עאידה תומא סלימאן: בעיניי מאוד חשובות ההמלצות שהתייחסו לנשים ערביות פלשתיניות אזרחיות מדינת ישראל, צריך לקחת אותן בכובד ראש, וצריך לראות איך מבצעים אותן.

עאידה תומא סלימאן: אם מדברים על ביגמיה, אז להצמד, ואנחנו יודעים שעכשיו מכינים תכנית, אז אני מבקשת להצמד להמלצות שמדברות על ביעור - - - אני יודעת לאן הכיוון ואני חושבת שמחטיאים את המטרה בכיוון של התכנית בחלקיות מסויימת מהתכנית.

עאידה תומא סלימאן: התכנית, באופן כללי, כדאי להזכיר שהתופעה, הוחלט להקים ועדה כדי לבער, ובעיניי צריך לבער את התופעה אבל התופעה היא בירידה, זה מה שלא מגלים לציבור.

עאידה תומא סלימאן: התופעה היא בירידה.

עאידה תומא סלימאן: אני חושבת שהמדינה קיבלה את המלצת מועצת זכויות אדם להקמת נציבות זכויות אדם מדינית.

עאידה תומא סלימאן: אני מאוד מקווה שבאמת נשמע בקרוב על תכנית להקמת הנציבות הזו כי זה דבר שמתחייב ואומר דרשני במצב הפוליטי הקיים.

עאידה תומא סלימאן: ככה לפחות היו בהמלצות, כנראה נמסר לוועדה באו"ם שהמדינה קיבלה את ההמלצה הזו אז אני מבקשת ליישם אותה, פשוט מאוד.

עאידה תומא סלימאן: ההערות בעניין כל הנושא של החינוך ושינוי עמדות סטראוטיפים מקשר אותי לדיון שלא נגמר בעניין כישורי חיים.

עאידה תומא סלימאן: אני חושבת ששם יש המלצה מאוד ברורה שמשרד החינוך צריך לקחת אותה בחשבון.

עאידה תומא סלימאן: אני מבקשת באמת לקבל גם כן העתק, אם אתם מתכוונים לכוון לכל משרד כמו שאמרה עורכת דין אמי פלמור, לכל משרד, מה ההמלצות הנוגעות אליו ולבקש, אני מבקשת גם לקבל איזשהו לפחות דיווח האם יצאו ההודעות האלה, מתי יצאו, מה בדיוק, העתק מהדרישות שהתקיימו בתוך זה.

<הילה טנא-גלעד: מכתבים כאלה כבר יצאו לכל זה, אני אעביר - - -

עאידה תומא סלימאן: כבר יצאו אז אני מבקשת לדעת.

עאידה תומא סלימאן: ואני חושבת שהגיע הזמן שנקיים איזשהי פגישת עבודה לראות איך אתם מתכוונים להמשיך בהמלצות האלה.

עאידה תומא סלימאן: אני שמחתי ואני יודעת שמשרד המשפטים ומשרד החוץ דנים בעניין של קבלה או חתימה על אמנת איסטנבול, אני הגשתי שאילתא בנושא הזה, מחכה לתשובה.

עאידה תומא סלימאן: קיימנו דיון בוועדה אשמח לשמוע.

<הילה טנא-גלעד: אני רק אציין שבמשרד הבריאות הוקמה ועדה ספציפית לנושא של שוויון מגדרי כי הייתה החלטה.

עאידה תומא סלימאן: את האמת אני יודעת על הוועדה הזו והייתה פנייה של הוועדה שלי למשרד הבריאות שנענתה והוקמה ועדה.

עאידה תומא סלימאן: הוקמה עוד ועדה בעניין הטרדות מיניות בקרב מטפלים וגם הייתה פנייה להקמת ועדה בעניין גזענות שבאה בנושא לאחר הפרדה בין יולדות.

עאידה תומא סלימאן: ואני חייבת להגיד לכם, אם את כבר נמצאת פה, שההפרדה עדיין מתקיימת בהרבה בתי חולים ואני יכולה לתת עדות על כך, לא כיולדת.

עאידה תומא סלימאן: תודה רבה לכולם ואני נועלת את הישיבה.